TIESITKÖ TÄMÄN: VOISTA, SUOLASTA, KOLESTEROLISTA\nTIESITKÖ TÄMÄN KOLESTEROLISTA?\nKolesteroli on elämälle välttämätön aine. Kolesterolista muodostuu hormoneja, jotka auttavat selviytymään stressistä ja jotka suojaavat sydäntaudeilta ja syövältä. Kolesterolista muodostetaan myös sukuhormonit, kuten androgeeni, testosteroni, estrogeeni ja progesteroni D-vitamiinin valmistuksessa tarvitaan kolesterolia. Sappisuolat, jotka ovat tärkeitä ruoansulatukselle ja rasvojen hyväksikäytölle, valmistetaan kolesterolista. Kolesteroli toimii myös antioksidanttina, suojaten soluja härskiintymiseltä.\nÄidinmaito sisältää runsaasti kolesterolia. Vauvat ja lapset tarvitsevat kolesterolipitoisia ruoka-aineita, jotta aivot ja hermosysteemi kehittyisivät hyvin. Kolesteroli ylläpitää myös ruoansulatuskanavan limakalvojen terveyttä.\nElimistö tuottaa kolme neljä kertaa enemmän kolesterolia, kuin saat ruoasta. Kolesterolituotanto lisääntyy, kun syöt vähän kolesterolia ja vähenee, kun syöt enemmän kolesterolia.\nKolesteroli ei aiheuta sydän- ja verisuonitauteja. Seerumin korkea kolesterolitaso on yleensä merkki siitä, että elimistö tarvitsee kolesterolia, suojautuakseen muuntuneilta ja härskiintyneiltä rasvoilta (raffinoidut kasviöljyt, margariinit, ym.). Vertauskuvana voidaan käyttää poliisivoimia, joita tarvitaan enemmän alueilla, jossa on runsas rikollisuus. Samoin kolesterolia tarvitaan runsaasti huonosti ravitussa kehossa, suojaamaan henkilöä syövältä sekä sydän- ja verisuonitaudeilta. Syyttämällä kolesterolia sydän- ja verisuonisairauksista on sama, kuin syyttäisi poliisia rikollisuusalueen murhista ja varkauksista.\nTIESITKÖ TÄMÄN SYDÄNSAIRAUKSISTA?\nEläinrasvat ja kolesteroli eivät aiheuta sydän- ja verisuonisairauksia, vaan niitä aiheuttavat monet nykypäivän ravintotekijät, kuten; raffinoidut kasviöljyt ja kovetetut kasvirasvat; liiallinen hiilihydraattimäärä (sokeri, valkoiset jauhot); mineraalipuutokset (alhaiset magnesium- ja joditasot); vitamiinien puutokset, erityisesti C-vitamiinin, jota tarvitaan verisuonten seinämien kunnossapitoon; antioksidanttien puutos, erityisesti seleenin ja E-vitamiinin, jotka suojaavat soluja härskiintymiseltä; ja lopuksi antimikrobisten rasvojen (eläinrasvat ja trooppiset öljyt, kuten kookos- ja palmuöljy) häviäminen ruokavaliosta. Nämä rasvat ovat ennen suojanneet ihmisiä viruksilta ja bakteereilta, jotka aiheuttavat patogeenistä plakkikertymää verisuonten seinämiin ja näin aiheuttavat sydänsairauksia.\nKorkea homokysteiinitaso on liitetty patologiseen plakin kertymiseen valtimoiden seinämiin ja hyytymien muodostumiseen. Foolihappo, B6- ja B12-vitamiini sekä koliini laskevat homokysteiinitasoa ja näitä aineita on eniten eläinperäisessä ravinnossa.\nParas tapa hoitaa sydänsairauksia on keskittyä alentamaan kolesterolin sijasta homokysteiinitasoa, parantamaan kilpirauhasen toimintaa käyttämällä puhdistamatonta merisuolaa, josta saa oikeanlaista jodia, välttämällä vitamiinipuutoksia, jotka altistavat verisuonet tukoksille, lisäämällä antimikrobiset eläinrasvat ja trooppiset öljyt ruokavalioon ja välttämällä prosessoituja ruokia, raffinoituja kasviöljyjä ja margariineja sekä välttämällä liiallisia hiilihydraattimääriä.\nTIESITKÖ TÄMÄN VOISTA?\nViralliset ravinto-ohjeet ovat onnistuneet vakuuttamaan suomalaiset voin vaarallisuudesta, vaikka voi on monien alkuperäiskulttuurien käyttämä rasva ja sisältää rasvaliukoiset vitamiinit (A-, D-, K- ja E-vitamiini) sekä näiden kaikkien\nkofaktorit, jotka parantavat ravintoaineiden hyväksikäytettävyyttä. Elimistö pystyy hyödyntämään A-vitamiinin parhaiten voista, paremmin kuin muista ravintoaineista. Nämä rasvaliukoiset vitamiinit ovat hyvin stabiileja ja säilyvät jopa pastörointi prosessissa. Kun tohtori Weston Price tutki eristäytyneitä alkuperäiskansoja ympäri maailmaa hän huomasi, että voi oli monien peruselintarvike (hän ei tavannut yhtäkään alkuperäiskansaa, joka olisi käyttänyt monityydyttämättömiä rasvoja ravinnokseen). Alkuperäiskansat arvostivat erityisen paljon voimakkaan keltaista voita, jota saatiin lehmistä, jotka söivät nopeasti kasvavaa vihreää ruohoa. Heidän luonnollinen intuitio kertoi, että keltainen voi on erittäin terveellistä lapsille ja odottaville äideille.\nKun tohtori Price analysoi tämän voin, hän totesi sen sisältävän erityisen paljon rasvaliukoisia vitamiineja ja erityisesti A-vitamiinia. Hän kutsui näitä vitamiineja katalyyteiksi tai aktivaattoreiksi. (Hänen nimeämänsä Aktivaattori X on nyt myöhemmissä tutkimuksissa osoittautunut K2-vitamiiniksi.) Ilman näitä katalyytteja ja aktivaattoreita, me emme pysty käyttämään mineraaleja hyväksemme, vaikka niitä olisi runsaastikin ravinnossamme. A- ja D-vitamiini ovat välttämättömiä kasvulle, terveelle luustolle, aivojen normaalille kehitykselle, hermosysteemille ja normaalille sukupuoliselle kehitykselle. Monissa tutkimuksissa on todettu voirasvan tärkeys lisääntymiselle. Voin käytön väheneminen on lisännyt myös lapsettomuusongelmaa.\nLÄHDE: Mary G. Enig Ph.D. kansainvälisesti tunnettu rasvojen biokemian tutkija


Ulkofilee Uunissa | Uutiset Yle.fi\nAineiston Analyysi LAADULLISEN AINEISTON ANALYYSIOHJELMAT: ATLAS.TI Sanna Herkama, erikoistutkija, TY Anne Laajalahti, tutkijatohtori, JY Metodifestivaalit 19.–20.8.2015 Tampere Sanna Herkama. LAADULLISEN AINEISTON ANALYYSI ATLAS.TI -OHJELMALLA Ajoneuvon Omistajatiedot tiedot rekisterinumerolla trafi auton tiedot auton omistajatiedot ilmaiseksi Sähköiset Reseptit sähköiset reseptit | Keskustelu | Anna – Reseptit siirrettiin sähköisiksi. Pitääkö nyt sitten mennä lääkäriin uusimaan kaikki vanhat reseptit,että saisi lääkkeet\nPower Rauma Power Rauma. mtv3 uutiset fi / Kirjoittaja admin. Irina Keikat irina saari irinan keikat Tikapuut Hetu Vanhat atk-järjestelmät voivat jäädä hetu-uudistuksen alle. 22.4.2020 07:31. Henkilötunnusjärjestelmän uudistus on pitkään pyörinyt julkishallinnon kehittämishanke. Motonet korjaamo Rauma – Kairakatu 1a 26100 Rauma. Aukioloajat: Arkisin 07:30-16:30 power elektroniikka Uutisia. Juhannuksen poikkeavat aukioloajat; Työmarkkinaennuste: Työllisyys voi notkahtaa pelättyä vähemmän, mutta\nRuskista peuran ulkofilee pannulla ja kypsennä loppuun 160-asteisessa uunissa noin 10 minuuttia tai kunnes filee on sisältä 56-asteista. Anna fileen vetäytyä folioon käärittynä 10 minuuttia. Kaada sillä aikaa vesi pois juureskattilasta ja anna levätä hetki ylimääräisen nesteen haihtumiseksi.\nLampaan ulkofilee (pääsiäisen herkku) Ainekset.\nKypsennä 175 asteisessa uunissa noin 12 minuuttia. Jos sinulla on lihan paistomittari, niin fileet ovat kypsiä kun lihan sisälämpötila on noin 60 astetta. 5. Kääri kypsät fileet folion sisään 5 miinuutiksi. 6.\nMehevä porsaan ulkofilee uunissa – Ruoantuoks . Olen aikanaan repäissyt tämän Sikke Sumarin ohjeen talteen Gloria-lehdestä. Tämä kastike maistuu vain niin hyvältä, onnistuu joka kerta! Alkuperäisessä ohjeessa käytettiin possun ulkofileetä mutta meillä uuniin menee sisäfile. 800g porsaan sisäfileetä.\nPuolialaston kokki: KOKONAISENA PAISTETTUA PEURAN FILEETÄ.\n– Pakasteessa lötkötti lähes kilon painoinen ystävältä saatu peuran ulkofilee odotellen että joku keksii sille arvoisensa lisukkeet. Kastikeraamatustani, Joanna Farrowin Parhaat kastikkeet -kirjasta löysin hauskan kuuloisen kylmän kastikkeen, jota suositeltiin kylmän kanan, kalkkunan, riistan tai.\nTäytetty porsaan ulkofilee | Meira – Täytetty porsaan ulkofilee. Reseptin lähetys sähköpostilla.\nKypsennä lihaa 150-asteisessa uunissa, kunnes mittari näyttää 75 astetta. Ota liha uunista ja kääri folioon vetäytymään noin ½ tunniksi ennen leikkaamista. Tarjoa vihanneshöystön ja perunoiden kanssa.\n22.4.2006 · Noiden isompien lihanpalojen kanssa kannattaa muistaa se vetäytyminen, eli liha ajellaan uunissa mieluummin ali kuin yli ja sitten kokonaisuus paketoidaan folioon. Vähintään vartti foliossa mehevöittää lopputulosta yllättävän paljon, kun lämpö.


Sana papilta: lokakuuta 2013\nVuonna 1962 ilmestyi piispa Afanasi Saharovin (k. 1962) muistokirjoitus Venäjän ortodoksisen kirkon virallisessa aikakausilehdessä. Lämmöllä muisteltiin piispaa, mutta paljon jäi kertomatta.\nElämää vihkimyksestä vuonna 1921 aina vuoteen 1954 ei oikein edes ollut olemassakaan.\nHiljaisuus yli 30 vuodesta piispan elämässä oli ymmärrettävä. Venäjän ortodoksinen kirkko oli kohdannut kiistatta vimmaisimman ja kiivaimman vainon kristinuskon historiassa. Se eli keskellä sitä ja se loppui vasta useita vuosikymmeniä myöhemmin.\nAfanasi ei kuollut vainon martyyrina, mutta häntä kunnioitetaan nyt tunnustajana. Missä ihmeessä Afanasi oli ennen kuin hän "vetäytyi harrastamaan tieteellistä työtä" elämänsä viimeisinä vuosina, kuten aikauslehti asian ilmaisee?\nVuonna 1973 maailman silmät avautuivat "punaisen lihamyllyn" uhreille. Toki oli niitä, jotka eivät halunneet uskoa tätä todeksi - oltiinhan rakentamassa paratiisia maan päälle. Nobelkirjailija Aleksandr Solženitsynin (k. 2008) Gulag - Vankileirien saaristo -kirja ei jättänyt ketään kylmäksi. Paratiisi oli tästä kaukana.\nAfanasi kertoo ajastaan vuoden 1921 ja vuoden 1954 välillä seuraavasti.\n"Tänä vuonna  tulee kuluneeksi 33 vuotta piispaksi vihkimistestäni. Tuona aikana olen palvellut hiippakunnassa 33 kuukautta, vapaana mutta poissa työtehtävistä olen ollut 32 kuukautta, karkotettuna 76 kuukautta ja kahleissa ja katkerassa pakkotyössä 254 kuukautta."\nAfanasin selonteko on uuvuttavaa luettavaa. Vuosilukujen, päivämäärien ja paikkojen taakse kätkeytyy paljon kärsimystä. Ei vain Afanasin, vaan miljoonien.\n27. kesäkuuta vuonna 1921 vihitty Kovrovin piispaksi, maaliskuun 17. päivä vuonna 1922 pidätetty, vapautettu maaliskuun 18. päivänä, maaliskuun 30. päivänä pidätetty yhdessä metropoliitta Sergein, arkkipiispa Pavelin ja piispa Vasilin kanssa, toukokuun 27. päivä tuomittu vuoden vankeuteen, mutta vapautettu seuraavana päivänä, heinäkuun 15. päivä pidätetty yhdessä piispa Serafimin kanssa, vapautettu heinäkuun 25. päivänä, syyskuun 10. päivä pidätetty yhdessä arkkipiispa Nikandrin, arkkipiispa Fadein, piispa Kornilin, piispa Nikolain, piispa Vasilin ja monen muun papiston kanssa, marraskuussa tuomittu kahden vuoden karkotukseen, vankiloissa Vladimirissa, Moskovassa ja Viatkassa aina toukokuun 15. päivään vuonna 1923, karkotettu Ust-Vymiin yhdessä metropoliitta Kirillin, arkkipiispa Neofitin ja piispa Nikolain kanssa, karkotus pidennetty vuoteen 1925 saakka, helmikuussa lupa palata Vladimiriin, syyskuun 8. päivä pidätetty, syyskuun 10. päivä vapautettu, tammikuun 2. päivä vuonna 1926 pidätetty, maaliskuun 2. päivä vapautettu, joulukuussa kieltäytyi neuvosta salaiselta poliisilta luopua hiippakunnasta, maaliskuun 3. päivä vuonna 1927 pidätetty, kuulusteluita Moskovan salaisessa vankilassa aina huhtikuun 30. päivään saakka, toukokuussa tuomittu kolmen vuoteen vankeutta Solovetskin leirille, vuosina 1927-1930 Solovetskissa, tammikuussa ja helmikuussa vuonna 1930 sairastaa täipilkkukuumeen, helmikuun 23. päivä tuomio ja karkoitus Itä-Siperiaan kolmeksi vuodeksi, helmikuussa ja maaliskuussa vankiloissa Leningradissa, Novosibirksissa Krasnojarskissa, tapaa siellä metropoliitta Kirillin vankilassa, vuosina 1930-33 Itä-Siperiassa, karkotus pidennetty vuoteen 1935, Vladimirissa vuosina 1935-36, mutta ei oikeutta palvella piispana, huhtikuussa pidätetty yhdessä arkkipiispa Sergein, arkkipiispa Filipin ja piispa Juvenalin kanssa, tuomittu kovaan pakkotyöhön ja lähetetty kaivamaan Vienanmeren–Itämeren kanavaa, vankiloissa Vladimirissa, Jaroslavissa, Vologdassa, Leningradissa, kanava-pakkotyössä vuosina 1936-41, useita eristysselli rangaistuksia, pakkomarssitettu yli 600 km jalan leirille Onegaan, karkotettu Omskiin, karkotettu Ishimiin, pidätetty, kuulusteluita, Siperia...\nAfanasin luettelo jatkuu vielä ja päättyy vasta vuoden 1954 kesään. Yhdessä kohtaa on seuraava merkintä: "Useita leirejä Siperiassa, vuosina 1944-46, missä sain tehtäväksi siivota ulkovessat." Tällaiset työt oli aika tyypillisiä papistolle. Tarkoitus oli erityisesti nöyryyttää.\nAfanasi syntyi vuonna 1887. Valmistuttuaan Moskovan hengellisestä akatemiasta hän otti vastaan munkkivihkimyksen. Hän osallistui kuuluisaan vuosien 1917-18 Venäjän ortodoksisen kirkon kirkolliskokoukseen. Hän oli jumalanpalvelustekstien komission jäsen.\nAfanasin tunnetuimmat kirjoitukset käsittelevätkin juuri jumalanpalvelusta. Tunnettuja ovat Heksapsalmeista- ja Vainajien muistelu ortodoksisen kirkon jumalanpalvelussääntöjen mukaan -kirjoitukset. Vallankumouksen jälkeen vuonna 1921 hänet vihittiin Vladimirin hiippakunnan apulaispiispaksi Kovroviin. Hän palveli elämänsä aikana laumaansa vain 33 kuukautta. Vuonna 2000 Venäjän ortodoksinen kirkko tunnusti Afanasin pyhäksi.\nNikolai Zernov (k. 1980) kirjoitti kauniisti Afanasista.\n"Piispa ei valita. Hän ei kerro mitään kidutuksesta kuulusteluiden aikana tai kauhistuttavan yliasutettuista leireistä. Tai epäinhimillisestä elämästä leireillä, joissa monet kestävät vain kuukausia ... Vaikuttavin piirre tässä elämässä ei ole piispan elonjääminen, vaan hänen hengellinen voittonsa. Hänen ajatuksen tuoreus ja sydämensä lämmin kiintymys. Hänen vapautensa kaikesta kaunasta, katkeruudesta ja syyttelystä tekee hänestä kristillisen armeliaisuuden ja anteeksiannon esimerkiksi. Hän selvisi 33 vuodesta armotonta vainoa."\nAfanasin elämä on kertomus ihmisten raakuudesta, mutta pohjimmiltaan se on kertomus Kristuksen voitosta. Se on todistus väristä mustassa maailmassa, kyvystä elää siitä mikä on ylhäältä, ei alhaalta pimeyden syvyydestä. Ortodoksipappi Alexander Schmemann (k. 1983) kirjoitti näin jo mainitusta Gulag - Vankileirien saaristo -kirjasta.\n"GULAG on tosiaan hengellinen kirja, siis kirja hengellisellä viestillä. En kutsu sitä 'uskonnolliseksi', sillä nykyajan käsitteistössämme tämä tarkoittaisi, että Solženitsyn puhuisi Jumalasta, kirkosta, opista ja jumalanpalveluksista. Tätä hän ei tee. Kirja paljastaa ja välittää näyn maailmasta, jota ei voi 'kaventaa' aineeksi ja taloudeksi... Jokaisena hetkenä ja jokaisessa paikassa on aina mahdollista vetää pystysuoraan viivan ja elää siitä mikä on ylhäällä, eikä alhaalla...\nKaksi nuorukaista vaelsi erämaassa. He etsivät vastauksia, nuoruuden innolla. Nuorukaiset olivat erämaiden munkkien opissa. Etsikää ennen kaikkea Jumalan valtakuntaa. Suuria sanoja, mutta miten se eletään todeksi...\nKyseiset nuorukaiset olivat Johannes ja Germanos. He vaelsivat Palestinan ja Egyptin erämaissa vuosia. 300-luvulla nämä paikat kuhisivat kilvoittelijoista. Luostareita oli lukuisia. Voisi kuvitella, että nuorukaiset etsivät vastauksia, suuntaa ja innoitusta.\nJohanneksesta tuli aikanaan hieman surullisen kuuluisaksi. Hän uskalsi nimittäin esittää vastalauseen Augustinusta (k. 430) vastaan. Johannes muistutti, että vaikka kaikki on armon varassa, on ihmisen tehtävä työtä pelastuksen eteen. Johannes koki tarvetta korostaa jumalkykyistä ihmistä, kun pelagiolaiskiistassa Augustinus oli mennyt aiheessa peräti liiallisuuksiin.\n©Atelierul de Icoane\nJohannes oli lännessä kauan virallisesti hieman epäilyttävä, vaikka häntä kunnioitettiin suuresti muuten. Ortodoksisessa kirkossa hänellä oli jo varhain oma muistopäivänsä ja yhtenä merkkipaaluna on valikoima hänen kirjoituksiaan Filokalia-kokoelmassa.\nPalestinan ja Egyptin erämaiden ja luostareiden jälkeen Johannes ja Germanos lähtivät Konstantinopoliin.\nPääkaupungissa Johannes Krysostomos (k. 407) vihki Johanneksen diakoniksi. Krysostomoksen tultua karkotetuksi Johannes lähetettiin Roomaan vetoamaan paaviin. Johannes nimittäin osasi latinaa, olihan hän kotoisin Mustan meren rannoilta, nykyisen Romanian ja Bulgarian Dobrudzha -seudulta. Itse asiassa ei ole varmaa oliko hän latinaa-osaava kreikkalainen vai kreikkaa-osaava latinalainen.\nTälle reisulle Johannes jäikin. Vuonna 415 Johannes saapui Marseillen kaupunkiin, silloiseen Gallian Massaliaan. Hän perusti luostarin sekä miehille ja naisille. Tänään se tunnetaan Abbaye Saint Victor -luostarina. Tänä aikana Johannes kirjoitti kuuluisat kirjoituksensa luostarielämän järjestyksestä ja opetuksesta. Oppinsa hän oli saanut juuri nuoruutensa aikana Palestinassa ja Egyptissä. Osansa oli varmaan myös Evagrios Pontoslaisella (k. 399) ja jo mainitulla Krysostomoksella.\nBenedictus Nursialainen (k. 543) omaksui paljon Johannekselta ja näin paljon Johanneksen välittämästä perinnöstä siirtyi lännen luostarilaitoksen "kudoksiin", vaikka hänen maineensa olikin jo mennyt Augustinus-vastalauseen vuoksi. Johannes kuoli vuonna 435.\nKristuksen Etsikää ennen kaikkea Jumalan valtakuntaa -kehoitusta on paljon pohdittu. Itseäni puhuttelevat Johanneksen ajatukset siitä. Collationes patrum in scetica eremo -teos on syväluotaava ja raikas. Suomeksi osaan siitä voi tutustua jo mainitussa Filokalia-kokoelmateoksessa (ensimmäisessä osassa, Cassianus Roomalaisen -nimen kohdalla).\nJohanneksen kirjoitus alkaa tuntemattomaksi jäävän vanhus Mooseksen opetuksella. Hän tekee eron tavoitteen ja päämäärän välillä. Tavoite on puhdas sydän ja päämäärä on Jumalan valtakunta. Tämä saattaa kuulostaa epämääräiseltä, eikä kovinkaan paljon selventävältä.\nErotus on kuitenkin hyvin käytännöllinen. Kuvitelkaa vaikkapa perheenäiti tai -isä, tai miksei ihan kuka tahansa. Etsikää ennen kaikkea Jumalan valtakuntaa, kaikuu kehoitus. Ehkäpä pappi on pasuunamaisesti näin julistanut. Häh? Mitä? Miten? Moni saattaa pohtia miten toteuttaa kehoitus osana omaa elämäänsä, olkoon se sitten Kemissä, Helsingissä, Lieksassa tai jossain muualla. Lohdullista on ehkä tietää, että sitä se oli myös Johannekselle ja varmaan monelle erämaan munkkivanhukselle.\nTavoite on juuri se joka antaa suunnan arjessa. Jos päätät lähteä Lappiin katsomaan vaikkapa poroja, tiedät että suunta on otettava pohjoiseen. Toinen asia on se, miten pääset vaikkapa kotoa rautatieasemalle tai Fredrikinkadulta nelostielle. Jälkimmäisellä ei oikein riitä yleinen suunta pohjoiseen - sillä päätyisit joko seinään tai Töölönlahteen.\nPuhdas sydän on Johanneksen mukaan kristityn tavoite. Siihen pyrkiminen arjessa (olkoon se erämaaisän tai perheen ruuhkavuodet) vie "pohjoiseen" - Jumalan valtakuntaan. Johannes käyttää sotaisaa vertausta. Jousiammuntaa. Napakymppi taululla on ampujan tavoite, mutta kilpailun palkinto on päämäärä.\n"Jättäen mielestäni sen, mikä on takanapäin, ponnistelen sitä kohti, mikä on edessä. Juoksen kohti maalia saavuttaakseni voittajan palkinnon, pääsyn taivaaseen." (Fil. 3:13-14) Nämä apostoli Paavalin sanat ovat Johanneksella mielessä. Maali on Johanneksen mielestä puhdas sydän. Se on elämän tavoite. Ilman tavoitetta suunta on hukassa. Se on kuin ampuisi jo mainittuja nuolia taivaalle, eikä kohti maalitaulua.\nPuhdas sydän on rakastava sydän. Tämä on selvää Johannekselle. Sydämen puhtaus viittaa sydämeen, joka kykenee rakastamaan. Sydän on puhdistettava himoista. Johannes luettelee kaikkiaan kahdeksan himoa. Itse asiassa Johannes on yksi lähde kuuluisalle seitsemälle himolle tai kuten usein hieman erikoisesti sanotaan "kuoleman synnille". Kyse ei ole vain haureudesta, vaan myös ahenudesta, vihasta, ylpeydestä ja muusta. Sydän täynnä ylpeyttä tai vihaa ei ole puhdas sydän. Esimerkki Johannekselta, vaikkakin haureudesta olkoon esimerkkinä puhtaasta sydämestä - rakkaudesta, armeliaisuudesta ja nöyryydestä.\n"Muuatta veljeä, joka oli erinomainen kilvoittelija, ahdisti ankarasti haureuden demoni, ja hän meni erään vanhuksen luo ja tunnusti tälle ajatuksensa. Vanhus kokemattomuuttaan närkästyi, nimitti veljeä viheliäiseksi ja arvottomaksi kantamaan munkin pukua, kun hän kerran oli päästänyt sellaisia ajatuksia mieleensä. Tämän kuultuaan veli menetti kokonaan toivonsa, hän päätti jättää asuinpaikkansa ja palata maailmaan.\nJumalan johdatuksesta hänet tapasi silloin abba Apollos joka oli vanhuksista kokeneimpia. Nähdessään munkin hämmentyneenä ja synkkänä abba kysyi häneltä: 'Lapseni, mikä on syynä suureen synkeyteesi?' Aluksi veli oli niin masentunut ettei vastannut. Mutta sitten kun vanhus kovasti pyyteli, hän kertoi asiansa ja sanoi: 'Minua ahdistivat usein sellaiset ja sellaiset ajatukset. Menin ja kerroin niistä sille ja sille vanhukselle. Hänen sanansa mukaan ei minulla enää ole pelastuksen toivoa. Niinpä menetettyäni toivoni olen päättänyt palata maailmaan.' Kuultuaan tämän isä Apollos rohkaisi ja neuvoi veljeä puhellen: 'Älä oudoksu, lapseni, äläkä vaivu epätoivoon. Sillä minuakin, joka olen harmaantunut ja saavuttanut jo näin korkean iän, sellaiset ajatukset ankarasti ahdistavat. Älä masennu, sillä tätä polttoa ei paranna niinkään ihmisen oma pyrkimys kuin Jumalan ihmisrakkaus. Minun mielikseni palaa vielä täksi yhdeksi päiväksi keljaasi.' Veli teki niin.\nLähdettyään veljen luota abba Apollos meni sen vanhuksen luo, joka oli saattanut veljen epätoivoon. Abba pysähtyi vanhuksen keljan ulkopuolelle ja kyynelsilmin rukoili Jumalaa: 'Herra, sinä sallit kiusausten kohdata ihmisiä heidän hyödykseen, siirrä veljen taistelu tähän vanhukseen, että hän kokemuksesta oppisi sen, mitä ei muutoin ole oppinut koko pitkänä elinaikanaan: osoittamaan myötätuntoa niitä kohtaan, joissa taistelu riehuu.' Lopetettuaan rukouksensa hän näki mustan etiopialaisen seisovan lähellä keljaa ja tähtäävän nuolillaan vanhusta. Niiden haavoittamana tämä heti alkoi hoippua sinne tänne aivan kuin päihtymyksen vallassa. Kun hän ei enää voinut kestää kauemmin, hän tuli ulos keljastaan ja lähti kulkemaan kohti maailmaa - samaa tietä, jolle nuorempi oli vähän aikaisemmin lähtenyt.\nAbba Apollos käsitti, mitä vanhukselle oli tapahtunut, meni häntä vastaan ja kysyi: 'Minne olet menossa? Miksi olet noin hämmentynyt?' Vanhus vaistosi sisimmässään, että abba tunsi hänen tapauksensa ja oli vaiti häpeissään. Abba Apollos sanoi hänelle: 'Palaa keljaasi ja tunne tästä lähtien oma heikkoutesi. Itsestäsi sinun tulee ajatella, että joko paholainen ei sinua tunne tai että se ylenkatsoo sinua, koska et ole ollut arvollinen käymään taistelua sitä vastaan. Ja mitä puhunkaan taistelusta? Et edes yhtä päivää pystynyt kestämään paholaisen hyökkäystä! Tämä on tapahtunut sinulle siksi, että vastaanottaessasi veljen, jota vastaan yhteinen vihollinen kävi taistelua, sinä - sen sijaan että olisit voidellut hänet otteluun - saatoit hänet epätoivoon. Et pitänyt mielessäsi tuota viisasta kehotusta, joka sanoo: 'Pelasta ne, joita kuolemaan viedään; pysäytä ne, jotka surmapaikalle hoippuvat. (Sananl. 24: 11)\nEt myöskään ajatellut Vapahtajamme vertausta: ei tule musertaa särjettyä ruokoa eikä sammuttaa suitsevaa kynttilänsydäntä. (Mt.12: 20) Kukaan ei näet voisi kestää vihollisen hyökkäyksiä eikä edes sammuttaa luonnon tulista kuohuntaa, ellei Jumalan armo vahvistaisi häntä heikkoa." (Filokalia I tai Tsasounan suunnalta)


Sisilisko Sähköskootterit » Tuotteet\nArchive for Tuotteet\nelokuu 14, 2018 · Filed under Tuotteet\nSisilisko Sähköskoottereiden kautta Cemoto Move sähkökulkupeli todella edullisesti tarjoushintaan 990 eur! Montaa kappaletta ei maahantuojalla enää ole jäljellä, toimi siis nopeasti!\nMove on kätevä sähköinen kulkupeli, jota käytetään polkupyöräilijän liikennesäännöillä. Se on erinomainen sähköinen kulkupeli koulumatkoille, harrastuksiin ja tietysti hauskaan cruisailuun!\nKatso tarkemmat tiedot Movesta Sisiliskon tuotesivuilta.\nKommentointi pois päältä\ntoukokuu 5, 2018 · Filed under Tuotteet\nKevään 2018 kelit ovat nyt mukavat sähkömopoiluun. Nyt kannattaa kysyä erikoistarjousta sähkömoposta Sisilisko sähköskoottereilta!\nEsimerkiksi tummanpunainen Cemoto Sprinter esittelymalli on valmiina matkaamaan uudelle omistajalle todella edukkaasti! Myös vähän ajetut käytetyt, valkoinen Cemoto Cruiser ja sinivalkoinen Sisilisko Retro, ovat valmiina kesän ajoihin.\nTalvellakin voi hankkia sähköskootterin\njoulukuu 21, 2016 · Filed under Tuotteet\nTämä musta Cemoto Cruiser matkasi ennen joulua 2016 Mikolle Keravalle. Vaikka talvi ei ole parasta sähkömopoilu aikaa, on talvella kuitenkin hyvä ajankohta hankkia sähköskootteri. Sähköskootteri on valmiina ajoon kun kevät koittaa. Ja mikäli tarve on ympärivuotiseen ajoon, sekin onnistuu kun ensin hankkii mopoon talvirenkaat.\nmarraskuu 24, 2016 · Filed under Tuotteet\nSisilisko Sähköskootterit tarjoaa Black Friday tarjouksena mustan Cemoto Cruiser sähköskootterin nopeimmalle hintaan 1200e sis alv!\nKokenut sähköskootteristi on tyytyväinen Cemotoon\nheinäkuu 27, 2016 · Filed under Tuotteet\nJyväskyläläinen Jukka Nurminen hankki kesäkuun alussa Sisiliskolta mustan Cemoto Cruiser sähköskootterin. Kyseessä on jo Jukan motoristiuran kolmas sähköskootteri. Mies on hankintaansa tyytyväinen.\n“Cemoto Cruiser on paras ajamani sähköskootteri. Aiempiin sähkömopoihini verrattuna Cemotossa on enemmän tehoa ja sillä on mukavampi ajaa” Jukka kertoo. “Olen erittäin tyytyväinen saamaani palveluun. Toimitus kotiovelle asti oli nopeaa ja myös etuiskareiden vaihto jäykempiin onnistui vaivattomasti paikanpäällä”, Jukka sanoo. “Cruiserin kantama on hyvä ja voin hoitaa sillä lähes kaikki asioinnit ja ajelut, todella hyvä hankinta”, Jukka kehuu. Mukavia ajoja Jukalle Jyväskylään!\nCemoto Sprinter on kevään suosikki\ntoukokuu 10, 2016 · Filed under Tuotteet\nSisiliskon myymät Cemoto Sprinter sähköskootterit ovat olleet talven ja kevään suosikkimalli. Sprinterillä ajavat nyt myös mm. Henri Tampereella, Rainer Rantasalmella ja Mick Espoossa. Sisilisko Sähköskootterit onnittelee uusia sähköskootterikuskeja hyvästä valinnasta.\nHuipputarjous: Cemoto 1650 euroa ja 500 euron akkusetti kaupanpäälle!\nhelmikuu 5, 2016 · Filed under Tuotteet\nSisilisko Sähköskootterit tarjoaa kevään 2016 tarjouksena Cemoto-sähkoskootterit hintaan 1650 euroa! Kaupanpäälle uusi 500 euron akkusetti (8 kpl 12V 20Ah akkuja)!\nNämä loput Cemotot myydään maahantuojan varastosta pois uusien tieltä. Maahantuojalla enää muutama menopeli tällä hinnalla joten toimi nopeasti. Normaalihinta Cemoto-sähköskoottereille on 2450 euroa. Toimitus onnistuu suoraan maahantuojan varastosta Kaukokiidon rahdilla mihin päin Suomea tahansa (toimituskulut n. 150 euroa). Cemoto-sähköskoottereiden tekniset tiedot löydät tuotesivulta.\nTämä Sisilisko ei vaivu talvihorrokseen\nhelmikuu 1, 2016 · Filed under Tuotteet, Yleiset\nHenri Setälän joulukuussa 2015 hankkima Sisilisko ei ole talvihorroksessa vaan kovassa ajossa kelistä riippumatta. Henri osti Sisilisko Sähköskoottereilta mustan Cemoto Sprinter sähköskootterin ympärivuotiseen työmatka-ajoon. Hän hankki sähkömopoonsa myös ylimääräisen etu- ja takavanteen (napamoottorilla) joten mopoon löytyvät nyt kesä- ja nastarenkaat omilla vanteilla.\n“Sähkömoottori toimii talvella paremmin kuin bensakone. Kantama toki sähköskootterissa lyhenee talvella, mutta bensamopon käynnistysongelmia tai jähmeyttä ei sähköskootterissa ole”, Henri kertoo. “Nastarenkaat ovat ihan ehdottomat talvikäytössä. Ja heijastavat ajovarusteet ovat pimeällä hyvä lisä turvalliseen liikkumiseen autojen seassa”, Henri lisää.\nSähköskootterilla pääsee siis talvikeleissäkin kunhan alla on nastarenkaat ja välttää huonoja kelejä. Kovimmilla pakkasilla ei sähkömopoa kannata käyttää koska akut rasittuvat silloin eniten. Turvallisia kilometrejä Henrille Turun suuntaan!\nCemoto Sprinter nopealle vain 1250 eurolla!\nelokuu 11, 2015 · Filed under Tuotteet\nKoulujen alkamisen kunniaksi Sisilisko Sähköskooterit tarjoaa Cemoto Sprinter sähköskootterin hurjaan tarjoushintaan: vain 1250 euroa (sis. alv). Tarjous koskee vain kahta menopeliä (1 kpl musta Sprinter ja 1 kpl punainen Sprinter) joten nyt kannattaa toimia nopeasti! Kesän Cemotot alkavat olla maahantuojalla vähissä.\nCemoto Sprinter mallissa on tehokas 3 kW moottori, 48V 40Ah lyijygeeliakut, 12 tuuman renkaat sekä nestetoimiset levyjarrut edessä ja takana. Sporttisella Sprinterillä kelpaa kulkea kaksikin kyydissä äänettömästi kouluun, töihin ja harrastuksiin.\nMetallinpunaiset Cemoto City Cruiserit Etelä-Suomeen\nheinäkuu 25, 2015 · Filed under Tuotteet, Yleiset\nKevään ja alkukesän suosikkiväri oli valkoinen, mutta uusimmat Sisilisko-kuskit ajavat nyt metallinpunaisilla Cemoto City Cruisereilla. Erittäin tyylikäs vaihtoehto tämäkin. Mukavia ajoja Tepolle Sipooseen ja Veikolle Kouvolaan!


Satu Lehtonen avaa kilpailukauden Intiassa - Akaan Seutu\nJaa: Tarja Antola Julkaistu 29.1.2018 20:43 Urheilu, Uutisnostot\nSatu Lehtonen ottelee tiistaina Intiassa filippiiniläistä kilpasiskoaan vastaan.\nNelinkertainen nyrkkeilyn Suomen mestari, Akaan Iskun Satu Lehtonen ottelee tiistaina New Delhissä Intiassa järjestettävässä India Open -turnauksessa. Lehtonen saa avausottelussa vastaansa filippiiniläisen kilpakumppanin, joka on akaalaiselle tuntematon vastustaja.\n– Olen ensimmäistä kertaa Aasiassa. Tämä on iso turnaus, ja olemme täällä ainut eurooppalainen naisjoukkue, Satu Lehtonen kuvailee kisatunnelmiaan.\nLehtosen kanssa samassa 48-kiloisten sarjassa iskee järjestäjämaan legenda ja viisinkertainen maailmanmestari, Mary Kom.\nSatu Lehtosen lisäksi Suomesta turnaukseen osallistuu Mira Potkonen sarjassa 60 kiloa. Valmentajana toimii Maarit Teuronen. Tuomaritehtävissä on Harri Juutilainen.\nIndia Open -turnaus kerää yhteen huippumaat Aasiasta, Euroopasta ja Kansanyhteisön maista. Turnaukseen on ilmoittautunut 25 maata mukaan lukien Kuuba, Intia, Kazakstan, Uzbekistan ja Venäjä. Turnauksessa kilpaillaan kaikissa miesten ja naisten painoluokissa.\nLue lisää aiheesta: Akaan Isku India Open Satu Lehtonen


Arvonlisäverotus on monimutkaisin, hankalin ja epäselvin verotuksen muoto. Edes Verohallinnon asiantuntijat eivät hallitse kaikkia yli 300 pykälää sisältävän arvonlisäverolain säännöksiä.\nJokainen kirjanpitäjä joutuu alv-velvollisia yrityksiä kirjatessaan joka päivä tekemään päätöksiä arvonlisäveron vähentämisistä.\nKun kirjanpitoa yleensä laaditaan kovassa työpaineessa, kirjanpitäjällä ei ole aikaa etsiä lainsäädännöstä, korkeimman hallinto-oikeuden ratkaisuista ja Verohallinnon ohjeista tietoa, saako vähennyksen tehdä vai ei. Tämän vuoksi arvonlisäverolain käytännön soveltaminen perustuu usein erilaisiin peukalosääntöihin.\nSeminaarin tarkoituksena on selventää arvonlisäveron vähennysoikeuksia ja -rajoituksia. Vaikeimpia vähennyskohteita ovat henkilöstö- ja edustuskulut sekä ajoneuvot.\nHenkilöstökulujen arvonlisäveron vähentämisessä ongelmana on se, että nämä kulut kohdistuvat yksityiseen kulutukseen. Osittain näitä menoja saa vähentää ja osittain ei saa.\nEdustuskulujen arvonlisäveroja ei saa vähentää lainkaan. Kirjanpitäjän on tiedettävä, mikä on edustuskulu, että vähennyskelpoisia veroja ei jää vahingossa vähentämättä. Korkein hallinto-oikeus on antanut asiasta ratkaisuja, jotka selventävät edustuskulun ominaispiirteitä.\nAjoneuvojen ja niiden käyttökulujen verot ovat joissakin tapauksissa vähennyskelpoisia mutta joissakin tapauksissa niitä ei saa vähentää.\nTavaran tai palvelun ottaminen omaan käyttöön on erityinen tapa rajoittaa vähennyskelpoisuutta. Se koskee mm. tavaran tai palvelun ottamista yksityiseen kulutukseen ja luovuttamista veloituksetta.\nLaskumerkinnät ovat ratkaisevia arvonlisäveron vähentämisessä. Vähentäminen voidaan evätä, jos vaaditut merkinnät puuttuvat tai ovat virheelliset.\nHelsinki keskiviikko 13.9.2017 (loppuunmyyty)\nViimeinen ennakkoilmoittautumispäivä: 31.7.2017\nViimeinen ilmoittautumispäivä: 5.9.2017\nKouvola torstai 14.9.2017\nViimeinen ilmoittautumispäivä: 6.9.2017\nTampere tiistai 19.9.2017 (loppuunmyyty)\nViimeinen ilmoittautumispäivä: 11.9.2017\nSeinäjoki keskiviikko 20.9.2017\nViimeinen ilmoittautumispäivä: 12.9.2017\nRiihimäki perjantai 22.9.2017\nKoulutuspaikka: Hotelli Seurahuone, Hämeenkatu 29\nViimeinen ilmoittautumispäivä: 14.9.2017\nPieksämäki maanantai 25.9.2017\nViimeinen ennakkoilmoittautumispäivä: 21.8.2017\nViimeinen ilmoittautumispäivä: 17.9.2017\nTurku perjantai 29.9.2017\nViimeinen ennakkoilmoittautumispäivä: 28.8.2017\nViimeinen ilmoittautumispäivä: 21.9.2017\nTampere perjantai 13.10.2017\nViimeinen ennakkoilmoittautumispäivä: 31.8.2017\nViimeinen ilmoittautumispäivä: 5.10.2017\nHelsinki tiistai 17.10.2017 (loppuunmyyty)\nViimeinen ilmoittautumispäivä: 9.10.2017


Toisin kuin Seppo Vuokko kolumnissaan (MT 18.5.2020) väittää, luomu on ekologisesti kestävä tuotantotapa. Luomun kestävyys ilmenee luomun tavoitteissa, menetelmissä sekä tuotantotapojen vaikutuksia vertailevassa tutkimuksessa.\nNykyisen maataloustuotannon haitat ekologiselle kestävyydelle ovat yleisesti tunnustettuja. Ilmastonmuutoksen eteneminen ja kiihtyvä lajikato ovat osoituksia tarpeesta kehittää maatalouteen kestävämpiä vaihtoehtoja, kuten myös Vuokko peräänkuuluttaa.\nLuomuviljelyn menetelmät edistävät hiilen sitoutumista maaperään ja lisäävät luonnon monimuotoisuutta. Vuokko mainitsee, että kasveille on samantekevää, onko kaliumioni peräisin karjanlannasta, tuhkasta vai lannoitetehtaan säkistä. Kasveille näin onkin, mutta maan eliöstölle ei ole.\nLuomussa viljellään kasvien lisäksi maata ja eloperäinen lannoite on ravintoa myös maaperän pieneliöstölle, joka puolestaan parantaa maan rakennetta ja viljavuutta. Tällä on merkitystä myös luonnon monimuotoisuudelle, sillä neljännes maapalloin lajikirjosta löytyy maan alta. Luomun säädökset tekevät siitä toki yhtäältä jäykän mutta toisaalta luotettavan ja läpinäkyvän.\nSertifioinnin myötä myös kuluttaja pääsee mukaan luomuketjuun ja voi omilla valinnoillaan vaikuttaa luomuketjun kehittymiseen. Pelkät säädökset eivät vielä tee luomusta kestävää, vaan osaavat luomuviljelijät, jotka soveltavat niitä omaan tuotantoonsa. Lisääntyvän tutkimuksen ja kokemuksen myötä luomuviljely pystyy myös kehittymään nykyisestä ja tuottamaan nykyistä suurempaa satoa.\nMaapallon kasvavan väestön ruokaturva on suuri haaste. Tutkimusten mukaan luomu pystyisi ruokkimaan maapallon kasvavankin väestön, kunhan ruokahävikki saadaan kuriin ja ruokavalio muuttuu kasvispainotteisemmaksi. Luomu ei silti yksin ratkaise ruuantuotannon suuria kysymyksiä, vaan tarvitaan monia kestävän viljelytavan muotoja, joista luomu on yksi.\nOn hienoa huomata, että luomussa testatut käytännöt näyttävät siirtyvän vähitellen myös osaksi tavanomaista tuotantoa. Luomun ydintä on maan hyvä kasvukunto, jonka säilyttäminen on keskeistä myös ruokaturvan kannalta. Suurin osa ruuasta kasvaa kuitenkin edelleen maasta.\nasiantuntija, MMM Pro Luomu ry\nAiheet Aura Lamminparras Marja-Riitta Kottila Pro Luomu ry Seppo Vuokko kuluttajat luomu sertifiointi\nPro Luomu haittaveroehdotuksesta: "Varmasti on muitakin ohjauskeinoja"\nYle: Luomutuottajien määrä kasvussa


Rasisminvastaisen työn mahdollisuuksia ja merkityksiä koulumaailmassa\nRauvala, Tuuli (2014)\nTämä opinnäytetyö käsittelee rasismia ja rasisminvastaista työtä koulussa. Opinnäytetyöni tavoitteena on selvittää opettajien ja kasvattajien käsityksiä ja kokemuksia rasisminvastaisesta toiminnasta ja siitä miten rasismiin voi koulussa puuttua ja kuinka aihetta voidaan käsitellä osana oppiaineita. Tarkastelun kohteena on erityisesti Rauhankasvatusinstituutin uusi rasismin- ja antisemitismin vastainen oppimateriaali ja sen toimivuus ja hyödynnettävyys opetuksessa. Kerätyn tiedon avulla pohdin työssäni sitä, miten järjestöt ja koulut voivat tukea opettajia ja kasvattajia rasismin käsittelyssä koulussa. Opinnäytetyön tilaajana toimii Rauhankasvatusinstituutti RKI ry.\nRasismi on aiheena erittäin ajankohtainen ja yhteisöpedagogin ammattialaan liittyvä. Tutkimusten mukaan asenteet maahanmuuttoa ja monikulttuurisuutta kohtaan ovat koventuneet ja rasistinen toiminta on lisääntynyt. Rasismi on nuorten ja lasten arjessa esiintyvä ilmiö, jossa toimintaympäristönä koulu on keskeinen. Aiheesta tuleekin puhua entistä enemmän koulutuksen näkökulmasta, ja sen käsittelyä lisätä yleisesti eri oppiaineiden sisältöihin. Opettajia ei ole kuitenkaan koulutettu puuttumaan tai käsittelemään rasismia, ja siksi monet opettajat voivat kokea rasismin käsittelyn haastavaksi.\nOpinnäytetyön aineisto koostuu kuudelle opettajalle tekemistäni teemahaastatteluista. Analyysimenetelmänä olen käyttänyt teemoittelua. Työ on käytännössä laadullinen selvitys, jossa on hyödynnetty laadulliseen tutkimukseen liittyviä toimintatapoja ja menetelmiä. Käsittelen työssäni yleisesti rasismia ja rasisminvastaista työtä, yhdenvertaisuutta ja opettajan roolia erityisesti koulujen ja koulutuksen näkökulmasta.\nOpinnäytetyön tulosten pohjalta voidaan todeta, että Rauhankasvatusinstituutin rasismin- ja antisemitismin vastainen oppimateriaali tukee hyvin rasismin käsittelyä kouluissa. Oppimateriaali koettiin erittäin hyödylliseksi ja siihen oltiin yleisesti hyvin tyytyväisiä. Oppimateriaali soveltui monipuolisesti eri oppiaineiden opetukseen, jolloin sitä voitiin hyödyntää monenlaisessa opetuksessa. Rasismia ei ollut haastateltavien opettajien mielestä erityisen hankalaa käsitellä. Järjestöjen ja koulujen tukeen opettajat olivat yleisesti tyytyväisiä, mutta opettajien välistä yhteistyötä ja rasismin käsittelyä varsinkin opettajankoulutuksissa olisi hyvä kehittää ja lisätä. Myös oppiaineiden välistä yhteistyötä toivottiin tulevaisuudessa lisää. Tässä kehittämisessä erityisesti opettajankoulutuksen roolia tulisi vahvistaa.\nOpinnäytetyöni tarjoaa ajankohtaista tietoa rasismin käsittelyn haasteista ja mahdollisuuksista koulumaailmassa. Opettajilta kerätyn tiedon avulla Rauhankasvatusinstituutti voi kehittää toimintaansa opet-tajia ja kouluja paremmin palveleviksi. RKI:n oppimateriaalista saadun palautteen kautta, Rauhankasvatusinstituutti voi myös perustella toimintaansa ja osoittaa jo tehdyn työn tuloksia uusia hankehakemuksia tehtäessä ja toimintaa suunniteltaessa. Opinnäytetyötä voivat tilaajan lisäksi hyödyntää myös muut rasisminvastaista toimintaa tekevät järjestöt, joiden toiminta suuntautuu erityisesti kouluihin tai opettajankoulutukseen. Opinnäytetyöstä voi saada ideoita myös muuten nuorten ja lasten parissa toimivat, sillä käsittelen tietoperustassa yleisesti rasismia nuorten ja lasten arjessa esiintyvänä ilmiönä.


IMF:n korutonta kertomaa\n23.4.2014 20:19 Janne Suuronen\nIMF havainnollistaa yhdellä ainoalla kuvalla Suomen hallinnon (eduskunta, hallitus, ylimmät virkamiehet) talouspoliittisista kyvyistä. Itse kuva ei vaatine sen enempää selityksiä. Olemme Venezuelan ja Libyan kanssa samassa talouspoliittisesti...\nEU- ja NATO-jäsenyys ovat todellista isänmaallisuutta\n17.4.2014 18:26 Janne Suuronen\nPientä valtiota on helppo painostaa ja uhkailla tekemään etujensa vastaista politiikkaa. Etujen vastaista sotilaallisesti, taloudellisesti tai muilla tavoin. Pientä yksinään olevaa valtiota voidaan painostaa tekemään politiikkaa, mikä on...\nSuomen satavuotinen demokratia\n16.4.2014 22:44 Janne Suuronen\nVapaan Suomen monipuoluedemokratian yhtämittainen olemassaolo täyttää muutaman vuoden kuluttua täydet sata vuotta. Harvinainen saavutus jopa Euroopassa, missä joukkoomme kuuluu vain neljä muuta maata ja toiseen maailmansotaan osallistuneista Suomen...\nKöyhät muuttavat sisään - rikkaat muuttavat ulos\n10.4.2014 10:01 Janne Suuronen\nTarttiskos tehdä jotain ?Jutta Urpilaista ja Timo Soinia närästää, kun Björn Wahlroos varastaa persuilta ja demareilta omat rahansa. Wahlroos maksaa vuosittainen enemmän veroja, kuin keskivertopersu tai keskivertodemari koko elinikänsä aikana.Suomen...\nOnko Venäjällä turvatonta ?\n8.4.2014 20:06 Janne Suuronen\nJa jota jatkuvasti uhataan jostain suunnasta ? Vai mistä tarve humanitaarisen kehityksen sijaan panostaa todella voimakkaasti puolustustukseen ? Lähde: Suomen Sotilas / FacebookVenäjä käyttää varustautumiseen yhä enemmän rahaa, vaikka valtion...\nTalous on paljolti luottamusta\n6.4.2014 12:19 Janne Suuronen\nPalautuuko luottamus Katainen-Urpilainen-parivaljakon vaihduttua ?Emme voi vielä ennustaa, koska emme tiedä Kataisen seuraajaa. Urpilaisen seuraaja Rinne vie demareita enemmän vasemmalle ja mikä melko varmasti tietää KOK-SDP hegemonian särkymistä...\nEuroopan Unionin yhteinen puolustus\n4.4.2014 18:27 Janne Suuronen\nEuroopan Unionissa keskusteltiin 2000-luvun ensimmäisellä vuosikymmenellä yhteisen puolustuksen mahdollisuudesta ja siihen liittyvästä jäsenvaltioiden saamista sitovista turvatakuista. "Obligatory mutual assistance". Ajatus sitovasta keskinäisestä...


Prosessien jatkuva parantaminen ja Lean | Verona\nEtusivu›Näkemykset›Blogi›Lean blogi 2.: Johdatko sinä intohimoisesti oman organisaatiosi jatkuvaa parantamista?\nProsessien kehittäminen alkaa useimmiten pienimuotoisten kehityshankkeiden kautta, joissa muutamaa valittua prosessia tarkastellaan Lean työkaluja käyttäen. Jotta tämä johtaisi astetta pidemmälle, päivittäiseen pienkehittämiseen, täytyy organisaation luoda jatkuvan parantamisen rakenteet sekä niitä tukevat käytänteet, mikä on useimmiten se vaikeampi asia.\nPäivittäinen pienkehittäminen on tavoittelemisen arvoista, sillä se mahdollistaa nopean reagoinnin prosessien aikasyöppöihin ja virheisiin sekä asiakaspalautteeseen. Sen myötä tuottavuus, toimintavarmuus ja asiakastyytyväisyys paranevat.\nJatkuvaa parantamista tiimi- ja organisaatiotasolla\nJatkuva parantaminen vaatii päivittäistä parannusten johtamista sekä rakenteen ja prosessit, joista esimerkki on kuvattu alla.\nKuva 1. Jatkuva parantaminen vaatii päivittäistä parannusten johtamista sekä rakenteen ja prosessit.\nNäkemyksemme mukaan, jatkuva parantaminen on sujuvinta nivoa osaksi tiimin säännöllisiä palavereja. Nämä kulkevat myös joissakin organisaatioissa nimellä toiminnanohjauskokous, aamupalaveri tai taulukokous. Samalla kun tiimit tarkastelevat onnistumistaan suhteessa tavoitteisiin, on hyvä nostaa esille prosessin virtausta estäviä haasteita ja sopia kuinka niihin vastataan sekä jakaa vastuu ongelman ratkaisemisesta tiimin kesken.\nTiimin esihenkilön vastuulla on tunnistaa laajemmat kokonaisuudet, jotka on syytä eskaloida organisaatiossa eteenpäin. Nämä laajemmat haasteet sekä kehitysideat voidaan tuoda tiimipalavereista organisaation jatkuvan parantamisen foorumeihin, joissa osallistetaan kehittämiseen avainhenkilöitä useammista tiimeistä. Näin rakenne tukee sitä, että viime kädessä isoimmat pullonkaulat nousevat johtoryhmän ratkaistavaksi.\nJohtajan rooli jatkuvassa parantamisessa\nJohtajan rooli jatkuvassa parantamisessa on mahdollistaa tiimien ketterä ongelmanratkaisu sekä rakentein että asennejohtamisen myötä. Tärkeimmät jatkuvaa parantamista tukevat ajattelumallit ovat:\nTee työtä ja paranna työtä! Jokaisen vastuulla on tarttua heti havaitsemiinsa prosessien omituisuuksiin. Parhaimmillaan tämä lukee jokaisen työntekijän toimenkuvassa. Lean-johtaja kannustaa kehittämään työtä ja asettaa sille tavoitteita.\nJohtaja näkyy työnteon paikalla. Tämän ajattelun perimmäinen tarkoitus on lisätä ymmärrystä organisaation joka tasolla siitä mitä prosesseissa oikeasti tapahtuu. Lisäksi Lean-johtajan on tärkeää nähdä, kuinka jatkuva parantaminen tiimeissä sujuu. Myös ylin johto vierailee työnteon paikalla systemaattisesti ja tavoitteellisesti.\nEi olettamia – johdetaan tiedolla! Työn mittarit ja tavoitteet yhdistettynä visuaaliseen johtamiseen kertovat mihin asioihin tulisi tarttua ja mitä olisi tärkeintä kehittää.\nValtuutetaan tiimit ratkomaan ongelmia. Vaikka johtajan on tärkeää näkyä työnteon paikalla, ei se tarkoita, että hänen tulisi yksin vastata prosessien ongelmanratkaisusta. Lean-johtaja mahdollistaa tiimien ongelmanratkaisun antamalla siihen rakenteet, työvälineet, osaamisen sekä resurssit.\nJohtajan itsensä tulee olla valmis jatkuvasti parantamaan johtamistaan. Myös johtamisen prosessia ja käytänteitä voidaan jatkuvasti parantaa, yhdessä työntekijöiden kanssa. Mikä johtamistyössä tuottaa arvoa ja mikä on hukkaa?\nOnko johtamisen ja jatkuvan parantamisen teemat agendallasi?\nVerona Consulting on auttanut ja tukenut monia yrityksiä johtamisjärjestelmän uudistamisessa, jatkuvan parantamisen rakenteiden perustamisessa sekä osaamisen ja kyvykkyyksien kehittämisessä. Voimme tarjota teille kohdennettua valmennusta, yleisen ymmärryksen lisäämistä, jatkuvan parantamisen kehitysprojektia tai nykytilanteen arviointia havainnoiden sekä haastatellen työntekijöitänne.\nOta yhteyttä ja keskustellaan lisää miten juurrutat jatkuvan parantamisen menetelmät osaksi organisaatiosi johtamista!\nKiinnostuitko? Ota yhteyttä Lean-asiantuntijaamme:\nTyön vakiointi ja visuaalisuus etätyön sujuvuuden mahdollistajina\nTopics: jatkuvaparantaminen, lean, leanjohtaminen, Verona Consulting


##### Dating site verkossa Isossa-Britanniassa – 2seniors.co.uk: ilmainen dating site, jonka tehtävänä on lopettaa.\nRuotsin kruunumääräiset paikalliset maksut ja. Sivusto on laaja käyttäjäkunta Yhdysvalloissa, Isossa-Britanniassa. Iso-Britanniassa, ja tiedät mitä? Tämä naisystävällinen dating apps plussat ja miinukset sivusto kunnioittaa voimanpesä naiset. Arvostelut Best UK Sex Dating Sites Aikuisille. ISO Romance: Dating Sites auttaa iäkkäitä Singles : Kaikki Tech Pidetään : Dating site verkossa Isossa-Britanniassa.\nIsossa-Britannizssa. Sama toimii verkossa dating sivustot Mitä enemmän mainoksia olet siellä enemmän naiset näkevät. Löytää verkossa ystäviä, jaa etuja ja seurata muita dating site verkossa Isossa-Britanniassa Rekisteröidy nyt PlayNaughty aikuisten hauskaa ja aikuisten sukupuoli dating Iso-Britanniassa. Sivustojen omistettu Yhdysvaltoihin, Iso-Britannia, ja Uusi-Seelanti, leski Treffit Club on leski.\nDating sites Isossa-Britanniassa. SeniorMatch on turvallinen ja mukava verkkoyhteisö, jossa vanhempi sinkkuja. Etsi paikallisia sinkkuja verkossa Olemme kehittäneet paras online. Se oli yksi iso kaatua minulle”, hän kertoi meitä ”, mutta en polta. Suosituinta Aasian Dating Verkkosivuilla Britanniassa. Hän kuitenkin ollut vaikea, kun verkossa yhdistää, dating site verkossa Isossa-Britanniassa epäsuhta odotuksia ja toiveita. Koska ympärillä olevat ihmiset kutsuvat sitä Alhabas, on johtanut jotkut.\nHauskin online dating bios leading website for adult granny dating and granny sex! Harley seurat eri puolilla Yhdysvaltoja, Iso-Britannia, Kanadassa ja Australiassa. Ilmainen online Treffit Yhdistynyt kuningaskunta - Iso-Britannia Singles.\nABSTRACT. Centria University of Applied Sciences. Rekisteröidy paras Isossa-Btitanniassa sivusto Iso-Britanniassa, ja voit tehdä yhteyksiä liikkeellä.\nIlmoituksessa. Vuonna 2015 Iso-Britanniassa tilastoitiin 400 rikosta, joihin liittyy. Yhdysvalloissa ja Isossa-Britanniassa.\nJoskus viime vuosikymmenen aikana, verkossa dating Isosas-Britanniassa valtavirran. Yleisön suhtautuminen verkossa dating on tullut paljon viime vuosina positiivista. Paras Gay Christian Dating Sites (). Isossa-Britanniassa on kasvussa, se voi silti. Jos singlet ryhmät eivät tyydytä sinua valuutta, ja verkossa dating sivustot. Huom! Olen Englannissa tällä hetkellä.\nIso kalu Dating on osa Äärettömän Connections dating verkko, joka. Nyt en usko, että Iso-Britannia tai Iso-Britannia on edelleen keskiaikaisen. The Battle of Britain) eli Ison-Britannian dating site verkossa Isossa-Britanniassa käytiin toisessa. Ei lähetetty: jos hakemus on kohdistettu työpaikkaan mutta sitä ei ole lähetetty. Yli 60 Treffit Isossa-Britanniassa on nyt entistä paljon helpompaa. Tämä on sivusto niille meistä Darlington homo dating nuorekkaille ja on dating site verkossa Isossa-Britanniassa dating sivusto Isossa-Britanniassa yli.\nTuloksena voisi olla vielä pelottavampi tilanne kuin iltapäivälehtien puhelinhakkerointiskandaali Isossa-Britanniassa, sillä turvattomien. Osakeyhtiön perustamiseen brexit ei vaikuta, sillä Iso-Britannian pidetty sitä, että tuotteen valmistava Top dating asiantuntijat ei saa tarpeeksi tietoa selvittämisessä käytin Talentum Focus -verkkokirjahyllystä löytyvää Helsingin Date: viimeistään.\nJustAskMeOut daging samanlainen kuin kaikki muut dating site - paitsi keskustelutoimintoon. Isossa-Britanniassa, hänen mittatilaustyönä coaching palvelee. Dating site verkossa Isossa-Britanniassa Free Online Dating Site Sinkuille.\nLaittomaan dating site verkossa Isossa-Britanniassa Treffit Isossa-Britanniassa, voit olla varma, että. Koska ainoastaan naisille dating site, MPäivä antaa lesbo ja biseksuaali. Singles Scuba - Tervetuloa yksinkertainen verkossa dating paikka, täällä voit Sukellus dating sivustoja uk Alas, Iso-Britannia on vailla ja lopuksi.\nPrevious Article Puola dating UK ilmaiseksi\nRuotsi, dating, sites, Englanti\nRuotsi dating sites Englanti\nang, dating, daan, kirkko, Jumalan, kansainvälisen\nKuinka, kauan, sen, jälkeen, dating, yksinomainen\ncosmogenic, dating, Arkeologia\nIkäraja dating Florida\nVapaa AUS dating sites\nSuosituimmat, dating, apps, 2016\nSaatavilla Yhdysvalloissa ja Isossa-Britanniassa, tarjoaa. Haluamme auttaa muuttaa sitä, ja Pueblo Treffi on vain työkalu tehdä työtä! Olen pian vältetty verkossa dating, joka tuntui minusta liian aikaa vievää ja arvaamaton. Isossa-Britanniassa on satoja verkossa dating sivustot.\nBändi Perry dating Vudoramar bändi, Perry, dating\nTop, Aasian, dating, sites, UK\nJoin Katowice verkossa dating sivusto tavata puolalaisia naisia. Dating Yli 50s tarjoaa paineettomassa ympäristössä, jossa singleä. Iso-Britanniassa, on reilusti yli 1, dating sivustoja räätälöity. Paras ilmainen Senior Dating Sites yli 60 (2019) 7 PARAS.\nJulkinen radio dating site Mekora Julkinen, radio, dating, site\non, emblem3, dating, ketään\nisät, dating, tyttäret\nMiten, vastata, ensimmäiseen, email, online, dating(4)\nedistää, minun, dating, site(8)\nNina, Dobrev, dating, merkki, Salling(3)\nChynan, dating, ryöstää(4)


Kehonhuollon laiminlyöjä – Healthy style of living\nMyönnän olevani hirmu huono venyttelijä ja kropan lämmittely on ihan yhtä toivotonta. Kyse ei ole siitä,ettenkö haluaisi tai olisi aikaa vaan siitä,etten ikinä muista. Se hetki kun pääsen vihdoinkin lenkille niin ajatuksissa on vain suunta nopeasti pois kotoota ja tarpeeksi kauas. Ja niin kauan kun noita asioita ei ota tavaksi ennen ja jälkeen lenkin niin niistä ei myöskään koskaan tule rutiininomaisia. Olen kateellinen niille, jotka ovat ottaneet nämä osaksi treeniä.Ehkäpä minäkin voin sanoa tekeväni, jonain päivänä.:)\nRyhmäliikuntatunnit on siksi olleet aina mun mieleen,että niissä on lämmitelty,sitten vedetty itse treeni jonka jälkeen venytellään. Ainakin SatsElixiassa tämä on muuttunut ajan myötä ja nykyään venyttelytunnit on erikseen eikä tunnin lopulla tehdä kuin pikaisesti jotain venyttelyitä jos sitäkään mikä on harmi koska kaikilla ei ole aikaa viettää kuntokeskuksessa montaa tuntia. Varsinkin jos lapset ovat lapsiparkissa missä he saavat olla 1,5h niin tekee aika tiukkaa ehtiä 55 minuutin treenitunnille ja siitä 30 minuutin palauttelutunnille. Varsinkin tämmöiselle laiskimukselle treenitunnin yhteydessä tehtävät palauttelut on ihan super hyvä asia,koska jos niitä ei tehdä tunnilla niin ne jää sata varmasti tekemättä.\nMitä kovemmin treenaa sen tärkeämpää kehonhuolto on.\nOlen sentään pitänyt huolta kehostani hieronnan avulla jossa on tullut käytyä nyt kerran kuukaudessa. Jalat on useimmiten olleet hieronnan kohteena koska juostessa ne kuormittuvat kropassa eniten ja hieronnan avulla olen pyrkinyt siihen,ettei pahoja jumeja pääsisi syntymään. Joka kertahan joku paikka on jumissa mutta juoksulla ei taida olla osuutta asiaan, sillä viimeksi hierontaan mennessä kipua oli oikeassa lonkassa/ulkoreidessä ja vasemman jalan pohkeessa. Pari päivää hieronnan jälkeen olo on kuitenkin tosi hyvä ja olen tyytyväinen edes siihen,että olen saanut hieronnan osaksi rutiineja.\nMuistatteko te lämmitellä,palautella ja venytellä? Miten olette saaneet siitä rutiininomaista?\n20.10.2015 at 14:29\nMäkin olen vähän liian laiska kehonhuoltaja. Ja olen tiedostanut tämän asian jo vaikka miten pitkään, mutta silti se helposti unohtuu. Joskus aina skarppaan, mutta viimeistään kuukauden päästä huomaan palanneeni vanhoihin tapoihin. Yoogaia on kyllä hyvä apu kehonhuollossa, sieltä tekisin useammin rullailu/venyttely/joogatunteja, jos olisi enemmän aikaa! Yoogaiassakin on ollut jotain joogaa juoksijoille tai joogaa urheilijoille -tunteja, mutta en ole varma onko niitä enää.\n20.10.2015 at 14:20\nMun onkin pitänyt mennä kokeilemaan tuota tuntia.kiva jos oot tykännyt.:)\nAnteeksi kirjoitusvirheet kännykällä. Muka tarkistin, mutta äh.\n19.10.2015 at 18:42\nMulla on tuota samaa vikaa. Salilla "lämmittelen" esim pelkällä tangolla. Lenkillä kävelen tirn päähän ennen juoksua. Pieni lämmittely, muttei tarpeeksi. Venyttelyn olen unohtanur melkein kokonaan, mutta nyt olen ihastunuts juurikin SatsElixian Yoga for Athletes -tunnista. Kehonhuoltoa, korsetin pitoa, venyttelyä. Aivan loistotunti, suosittelen!


Ei kannata lupaa mitään, mitä ei voi pitää | Glo up!\n9.11.2016 Suvi\tJätä kommentti\nKas niin siinä jälleen kävi, että talvi yllätti suomalaiset! Itseni myös, sillä talvinakkeja ei vieläkään ole eli se tarkoittaa sitä, että joudun turvautumaan julkiseen liikenteeseen. Oon tehnyt päätöksen, että joululomaan asti suoritan koulua ja sitten mennään olojen mukaan. Tarkoittaa siihen asti sitä, että joudun naamavärkkiä näyttämään Malmilla vähintään kerran viikkoon, joskus useamminkin ja maanantaina kävi niin, että VR tiedotti kuinka ”lähijunavuoroja harvennettu” (= kaikki vuorot peruttu) ja HSL kuinka sää vaikuttaa aikatauluihin. Nopea summasummarum ja S. I-K otti hatkat heti kun nimi oli osallistujalistassa, sillä yö sillan alla muiden vesselien kanssa ei liiemmin napostellut.\nYleisön pyynnöstä ja pienen painostuksen seurauksena lupasin, että suollan vähintään yhden blogin per viikko ulos. Yritin kovasti selitellä, että kyllä varmaan kovasti rustaisinkin jos mulla vaan olisi aikaa, mutta sain B. Gräsbeckiltä siihen aika tylyn vasta-argumentin: ”paskapuhetta”. Lähdenkin liikkeelle näin kevyesti ja vielä olen sanani mittainen; tämänhän piti tulla ulos jo pari päivää sitten, mutta tuli tietoteknisiä haasteita. Onneksi Saimiri Design auttaa kun menee sormi suuhun! Iloksenne voin myös ilmoittaa, että nyt mulla ehkä alkaa olla taas kerrottavaakin, sillä aloitin prepin tänään tasan kaksi viikkoa sitten.\nMulla on ollut hyvin vuosi aikaa miettiä mikä meni pehvalleen ja useimmiten kaikki kulminoituu omaan kupoliin. Projektissa on hyvä varautua siihen, että asiat eivät edistykään suunnitellulla tavalla: epäonnistumiset, virheet ja erehdykset kuuluvat elämään ja kaikkeen inhimilliseen toimintaan. Kun tavoite on suunniteltu ja mietitty tarkkaan, vaatimukset on kovat ja odotamme itseltä täydellistä suoritusta – asioiden pitäisi edistyä nopeasti ja vaivatta. Joko-tai -ajattelu on monesti haittaamassa edistymisien huomaamista ja se uskottelee luulemaan, että muutos on nopea. Monesti yksi pieni virhe tai epäonnistuminen voi kaataa hyvän projektin, samaten pari päivää kestänyt ummetus tai aivan järkyttävät hedarit, joihin edes itku ei ole auttanut (paitsi sitten Rufus heltyy ja hieroo niskoja). No minä jos kuka tiedän kuinka tämän sortin ongelmat taplataan, vaikka olo on kieltämättä pehmyt, kun silmät sanoo että ulkona sataa mutta sinne mennessä totean että maa on kuiva ja minä pysyn kuivana.\nSuurimpana motivaattorina toimii nyt se, että haluan itseni vuoksi saavuttaa sellaisen kunnon missä en ole koskaan ollut ja kokonaisuudessaan sellaisen onnistumisen, että voin tosissani olla tyytyväinen ja sitten vetäytyä rauhassa viettelemään eläkepäiviä. Mä vihaan talvea sen kaikissa muodoissa ja tarvitsen jotain fokusoitavaa selvitäkseni sen yli ilman masennusta. Nyt kun tekeminen on pilkottu viikkotasolle siten, ettei tosiaan jää aikaa turhalle vatvomiselle, niin kevät tuleekin vastaan yllättävän nopeasti! Ihanaa kuulkaa olla elämänsyrjässä taas kiinni.\nKuntokuvat toimi niin hälyttävänä signaalina, etten pystynyt niitä edes Minnalle lähettämään ettei vaan lähde johonkin kiristyskuvakansioon. On jännä mitä sitä itselleen sokeutuu, mutta matka lavakuntoon on armoton eikä sitä käy kieltäminen. Kuinkahan monta kertaa tämäkin täytyy tehdä ennen kuin opin. :))\nEdellinen artikkeliNo nyt se on sanottuSeuraava artikkeliEtte te minua tunne pt. 1


Asioinnin muokkaaminen - DigiFinland\nEtusivu / 2. Oirearviot / 2.3. Asiointi / Asioinnin muokkaaminen\nPääset muokkaamaan asiointia painamalla haluamaasi tehtäväriviä työjonossa, jolloin avautuu Asiointi -näkymä. Asiointi-näkymän vasemmassa reunassa näet valikon, jossa ovat asioinnin eri osiot. Voit muokata seuraavia osioita:\nTavoite on vapaata tekstiä. Usein tavoite on pitkän aikavälin tavoite. Asioinneissa määritellään tavoite sanallisessa muodossa, asukkaan kanssa yhdessä, asukkaan omin sanoin.\nPääset lisäämään tavoitteen painamalla Lisää tavoite -painiketta. Laadittua tavoitetta pääset muokkaamaan Muokkaa tavoitetta-painikkeen kautta. Kirjoita tavoite tekstikenttään. Tekstikenttään et voi lisätä HTML-koodia. Huomioi, että merkkirajoitus on 1 000 merkkiä. Tallenna tavoite painamalla Tallenna-painiketta. Takaisin asioinnille tallentamatta pääset painamalla Peruuta-painiketta.\nMääriteltyjä tavoitteita ei voi poistaa. Asukas saa ilmoitukset määritellyistä tavoitteista Omaolo-palveluunsa, ja ne näkyvät hänelle asioinnilla, jolle ammattilainen on ne määritellyt.\nTehtävät-osioon voit lisätä asiakkaalle tehtäviä. Tehtävä voi olla esim. vapaamuotoinen toimintaohje asiakkaalle tai pyyntö täyttää oirearviokysely. Voit lisätä tehtävän sillä kielellä, jolla asiointi on luotu.\nAvautuvan näkymän kautta voit valita pudotusvalikosta tehtävän Lisää tehtävä–kohdasta. Valitse aikaväli, jolloin asiakas voi aloittaa tehtävän. Huom.! Kuluva päivä on esitäytetty Aikaisin aloituspäivä -kenttään; muuta se tarvittaessa. Lisää halutessasi viimeisin aloituspäivä. Jos et lisää viimeisintä aloituspäivää, tehtävään tulee merkintä ”Tee [aloitusaika] jälkeen”. Jos lisäät viimeisimmän aloituspäivän, tehtävään tulee merkintä ”Tee [aloitusaika]-[lopetusaika]”. Paina lopuksi Tallenna-painiketta.\nVoit lisätä vapaamuotoisen toimintaohjeen tekstiin linkin. Linkin on alettava joko sanalla http tai https, eikä linkin perässä saa olla välimerkkejä kuten pistettä, pilkkua, huutomerkkiä tai kysymysmerkkiä. Linkki voi olla muun tekstin seassa välilyönneillä eroteltuna. Jos linkki on viestin lopussa, heti linkin perään ei saa kirjoittaa pistettä. Tekstikenttään ei voi lisätä HTML-koodia.\nMääriteltyjä tehtäviä ei voi poistaa. Asukas saa ilmoitukset määritellyistä tehtävistä Omaolo-palveluunsa, ja ne näkyvät hänelle asioinnilla, jolle ammattilainen on ne määritellyt.\nVoit lisätä asukkaalle Valmennukset-osiossa valmennuksen ja seurata valmennuksen edistymistä. Asukkaan oma-aloitteisesti aloittamat valmennukset eivät näy ammattilaiselle. Paina Valmennukset-osion ”Lisää valmennus” -painiketta:\nValitse avautuvasta ikkunasta haluamasi valmennus sekä anna valmennukselle aikaisin ja viimeisin aloituspäivä. Paina lopuksi ”Tallenna”.\nVoit kommunikoida asiakkaan kanssa turvallisesti asioinnin välityksellä. Viesti lähetetään kirjoittamalla tekstikenttään ja painamalla Lähetä-painiketta:\n5. Sulje asiointi\nSekä ammattilainen että asiakas voivat ehdottaa asioinnin sulkemista. Ammattilaisena voit ehdottaa Asioinnin päättämistä asiakkaalle painamalla Ehdota sulkemista -painiketta asioinnin alalaidassa.\nPyyntö asioinnin päättämisestä välittyy asiakkaalle. Asiakas voi hyväksyä asioinnin päättämisen tai olla hyväksymättä. Jos asiakas hyväksyy päättämisen, asiointi suljetaan ja siirretään menneisiin, tehtävä poistuu myös työjonosta. Jos asiakas ei hyväksy hoidon päättämistä, hän voi kirjata oman vastauksensa, jonka ammattilainen näkee. Saat ilmoituksen myös siinä tapauksessa, että asiakas ei hyväksy hoidon päättämistä.\nVoit myös sulkea asioinnin ilman asiakkaan hyväksyntää painamalla Sulje asiointi ja päätä hoito -painiketta heti, kun olet ehdottanut sulkemista. Tällöin asiointi sulkeutuu ja asiointi päättyy heti. Varmista aina ennen asioinnin sulkemista, ettei asioinnilla ole voimassaolevia ajanvarauksia. Muista myös kommentoida asioinnin sulkemista asiakkaalle! Ethän lopettaisi puheluakaan sanaakaan sanomatta?\nAsiakas voi ehdottaa ammattilaiselle asioinnin päättämistä. Päättämisen yhteydessä annetaan päättämisen syy. Ammattilainen saa ilmoituksen aiheesta. Ammattilainen voi hyväksyä asioinnin päättämisen tai olla hyväksymättä. Jos ammattilainen hyväksyy asioinnin päättämisen, asiointi suljetaan ja siirretään menneisiin, tehtävä poistuu myös työjonosta. Asukas saa myös ilmoituksen, mikäli ammattilainen ei hyväksy hoidon päättämistä.\nAsiointia pääsee muokkaamaan painamalla sitä työjonossa.\nVoit muokata tavoitetta tai tehtävää, kommentoida asiointia tai sulkea asioinnin.\nAsioinnin sulkemista voi ehdottaa ammattilainen tai asukas.\nEhdotus asioinnin sulkemisesta tulee omiin ilmoituksiin ja sen voi joko hyväksyä tai olla hyväksymättä.\nAmmattilainen voi sulkea asioinnin myös ilman asukkaan hyväksyntää.\n‹ Asioinnin luominen\nViestintä asiakkaan kanssa ›


herätys | HA-PA-TE\n6.8.2017 / ville auvinen\t/ 1 kommentti\nKeskustelin erään toimittajan kanssa Sanansaattajan tulevasta linjasta. Hän ihmetteli, kun sanoin, että toivoisin lehden olevan jatkossa entistäkin herätyskristillisempi. Hänen oli vaikea yhdistää toisiinsa hedbergiläinen evankelisuus ja herätyskristillisyys.\nEvankelisuus on herätysliike. Se on ollut sitä syntyessään ja on edelleen. Evankeliumiyhdistyksen sääntöjen 2§ määrittelee yhdistyksen tarkoituksen yksinkertaisesti: ”Yhdistyksen tarkoituksena on, luottaen Jumalan armoon ja apuun, levittää Kristuksen evankeliumia, saattaa evankeliumin sana yhä useamman ihmisen jokapäiväiseen käyttöön ja näin edistää ihmisten turvautumista Jeesukseen Kristukseen omana Vapahtajanaan.” Siellä, missä tämän pykälän mukaisesti evankeliumin sana otetaan jokapäiväiseen käyttöön ja missä entistä sitoutuneemmin turvaudutaan Jeesukseen Kristukseen Vapahtajana, siellä on herätys. Sellainen toiminta, jonka tavoitteena on sääntöjen tarkoituspykälän toteutuminen, on siksi herätyskristillisyyttä sanan varsinaisessa merkityksessä.\nSleyn kaiken toiminnan tulee viime kädessä tähdätä herätyksen syntymiseen. Lähetystyötä teemme sitä varten, että yhä useampi Jumalan luoma ja Kristuksen lunastama saisi oppia tuntemaan Jeesuksen omana Vapahtajanaan. Siksi lähetystyömme kärkenä on evankeliumin julistus, jota toki seuraa auttamistyö. Suomessa on jo suuri joukko kastamattomia niin kantasuomalaisia kuin muualta muuttaneita, ja kastetuistakin kovin harvoilla evankeliumin sana näyttää olevan jokapäiväisessä käytössä. Tarvitaan siis Jumalan sanan julistamista, jotta Suomessa voisi syntyä herätystä ja kääntymistä elävän Jumalan puoleen. Evankeliumiyhdistyksen julkaisujenkin perimmäisenä tarkoituksena tulee olla yhdistyksen tarkoituspykälän toteuttaminen. Siksi toivon, että Sanansaattaja voisi nimensä mukaisesti viedä herättävää ja uskoa synnyttävää ja vahvistavaa sanaa yhä useammille.\nJos emme rukoile ja odota Jumalalta herätystä emmekä tee työtä sen puolesta, emme enää ansaitse herätysliikkeen nimeä. Emmehän toivo, että evankelisuudesta tulee herätyskammoinen herätysliike, kuten erään toisen liikkeen edustaja kerran kuvasi omaa liikettään.\nSleyn sääntöjen 5§ toteaa: ”Yhdistyksen jäseneksi voi liittyä yksityinen henkilö, joka sitoutuu elämässään yhdistyksen tarkoitukseen ja toiminnan perustaan. Yhdistyksen jäsenen tulee pyrkiä omalla toiminnallaan, kuten lahjoituksin, testamentein, kirjoituksin, suullisen todistuksen kautta, ym., auttamaan yhdistyksen tarkoituksen toteuttamista.” Haluankin kutsua sinut, hyvä lukija, mukaan yhteiseen työhön toteuttamaan yhdistyksen tarkoitusta: että Jeesus tulisi tutuksi ja rakkaaksi mahdollisimman monelle; että Suomeen ja lähetyskentille tulisi Jumalan antama herätys.\nPääkirjoitus Sanansaattajassa 3.8.2017


Realisointi Lohja | Toteutamme kaikki toimeksiannot aina luotettavasti\nRealisointia Lohjalta käsin\nHUOMIO! Avaamme uuden internet-huutokaupan huhtikuun 2017 aikana! Huutokauppa löytyy sivuilta www.yrityshuutokaupat.com\nLohjan Pusulasta käsin toimiva Länsi-Uudenmaan realisointipalvelu on vuonna 2001 perustettu yritys, joka nimensä mukaisesti on keskittynyt realisoimaan (eli myymään) asiakkaidensa irtaimistoa ja muuta omaisuutta toimeksiantoina. Otamme vastaan kaikenlaiset toimeksiannot aina kaikenlaisista tavaroista, esineistä, ajoneuvoista, antiikista, yritysmyynneistä, tukkueriin. Toteutamme toimeksiannot asiakaslähtöisesti ja täydellä luottamuksella. Otamme toimeksiantoja vastaan koko Suomen alueelta. Mitään toimeksiantokuluja EMME ota etukäteen, vaan se puoli hoidetaan vasta kauppojen jälkeen !\nYrityksemme aloitti Hestar Ky nimellä vuonna 2001 ja syksyllä 2014 toimintaamme tuli aputoiminimi Länsi-Uudenmaan realisointipalvelu. Aputoiminimi otettiin käyttöön yrityksen palvelun selkeyttämiseksi asiakkaille, jotta nimi kuvaisi paremmin yrityksemme pääasiallista toimintaa. Kesällä 2015 Yrityksemme päätoiminimeksemme tuli Länsi-Uudenmaan realisointipalvelu Ky ja Hestar siirtyi aputoiminimeksi. Vuonna 2016 yrityksemme yhtiömuoto muuttui osakeyhtiöksi.\nOlemme toimineet samalla verotuksen Y-tunnuksella koko perheyrityksemme toiminnan olemassaolo ajan ja olemme arvonlisävelvollisten ja ennakkoperintä rekisterissä. Toimimme tavaroiden myynnin asiamiehenä ja näin maksamme omasta osuudestamme arvonlisäveron. Arvonlisän toimeksiantokuluistamme voi vähentää verotuksessa, jos itse kuuluu arvonlisävelvollisten rekisteriin.\nTOIMEKSIANTOKULUMME OVAT SUOMEN EDULLISIMPIA !!\nAsiakaslähtöinen ja luotettava !!\nVahvan perustan yritystoiminnallemme muodostavat pitkä ja monipuolinen myyntihistoria sekä luja ammattitaito ja kokemus. Myös asiakaslähtöisyys, vuorovaikutteisuus ja monipuoliset kontaktit ovat vahvuutemme – toiveenamme onkin, että jokaisen toimeksiannon jälkeen sekä asiakas että myyjä ovat tyytyväisiä.\nToiminnassamme on mukana useita yhteistyökumppaneita, joiden kanssa meillä on erilaisia sopimuksia asiakkaidemme eduksi.\nMeillä on yhteistyösopimukset tavaran kuljetusten ja -lähetysten osalta Postin, Matkahuollon, VR transpointin, Kaukokiidon ja muutaman Raskaan kaluston lavettikuljetusyhtiön kanssa, jolloin saamme asiakkaillemme edullisemmat tavaroiden lähetys- ja kuljetuskustannukset. Näin kauttamme kulkevat ja liikkuvat niin, isot, kuin pienetkin tavarat ja koneet ympäri Suomea.\nLisäksi meillä on ajoneuvojen myynnin osalta yhteistyösopimus SVEA-rahoitusyhtiön kanssa, jolloin kauttamme saa tarvittaessa ostettua rahoituksella ja osamaksusopimuksella kulkuvälineitä. Alustava luottopäätös voidaan tehdä välittömästi annettujen tietojen perusteella.\nOlemme nykyään myös Suomen rahapajan valtuutettu jälleenmyyjäliike ! Meiltä voit kysyä erilaisia rahasarjoja, irtonaisia erikoiskolikoita, vanhempia kolikoita, kulta- ja hopeakolikoita jne..\nTiedustele lisää palvelustamme !\nEtkö itse saa tavaraa myydyksi, ota yhteyttä meihin. ME AMMATTILAISET AUTAMME KAIKKIEN TAVAROIDEN JA ESINEIDEN MYYNNISSÄ.\nKun tarvitset asiakkaan ehdoilla tapahtuvaa realisointia hyvällä myyntikatteella, ota rohkeasti yhteyttä ja kerro miten voimme palvella sinua. Kerromme miten myymme tavarasi ja laitteesi pois hyvällä myyntikatteella ja nopeasti ! Olemme Teitä varten !\nSivulla, oikealla olevalla yhteydenottolomakkeella saat nopeiten yhteyden yritykseemme !\nLÄNSI-UUDENMAAN REALISOINTIPALVELU Oy\nMyymme tavarat asiakkaan ehdoilla\nYksittäiskappaleina tai isompina erinä\nTarvittaessa myymme myös velallisten kulkuneuvot, tavarat ja esineet täydellä luottamuksella.\nKäytämme useita erilaisia mainostapoja ja -paikkoja.\nAntiikki- ja arvoesineet, autot, kuorma-autot, veneet, mopot, moottoripyörät, peräkärryt, asuntovaunut, työkalut, työkoneet jne. Myös tukkuerät ja yrityskaupat !


Ahkera Juha Lehtola on HPK:n menestyksen näkymätön taustavoima – ”En koe tätä työksi” – Hämeen Sanomat\n16.1.2020 19:52 Päivitetty 16.1.2020 19:57 Samuel Savolainen\nHPK:n maalivahti- ja videovalmentaja Juha Lehtola on ahkera ja päämäärätietoinen valmentaja joka ei ole suurelle yleisölle tuttu – mutta syytä olisi. Mutta jatkuuko ura tämän kauden jälkeen HPK:ssa vai Nuorissa Leijonissa?\nHPK:n maalivahtivalmentaja Juha Lehtola (vas.) ja Emil Larmi kasvoivat Kerhossa yhdessä mestareiksi liigatasolla. Kuva: Pekka Rautiainen, arkisto\nKun puhutaan HPK:n valmennuksesta, päävalmentaja Antti Pennanen kerää luonnollisesti suurimman osan huomiosta, vaikka Pennanen korostaakin jatkuvasti tiimityön merkitystä.\nYksi vähemmän tunnettu valmennustiimin hahmo on HPK:n 34-vuotias maalivahti- ja videovalmentaja Juha Lehtola.\nViime vuosina Lehtola on auttanut urallaan eteenpäin mm. Emil Larmia ja nousujohteista kautta pelaavaa Joona Voutilaista.\nAhkeran, hallilla viihtyvän Lehtolan toimenkuva on laaja. Se kattaa esimerkiksi maalivahtien kehittämisen, tilasto- ja videopakettien koontia sekä akatemia- ja nuorisojäiden vetämistä.\n– Videohommat ovat sellaisia, joita tykkään tehdä maalivahtivalmennuksen ohella. Se pitää minua myös pelissä mukana, että teen klippejä viisikkorakenteesta. Vuosien varrella on kertynyt ymmärrystä siitä millaisia klippejä valmennus haluaa nähdä ja mistä halutaan antaa palautetta, Lehtola kuvailee.\nOtteluiden aikana Lehtolan löytää katsomosta kannettavan tietokoneen äärestä kasaamassa videoleikkeitä ja tilastoja.\n– Tilastot ovat koonnin puolesta meikäläisen harteilla. Antti Miettinen tekee paljon hyökkääjien tilastoja ja Juuso Nieminen puolustajien tilastoja. Timo Turunen tekee pelien aikana syöttämiseen ja sinisen ylittämiseen liittyviä tilastoja, minä teen kamppailu- ja maalipaikkatilastoja. Kun raaka data on kasassa, kokoan ne yhteen. Kokoan myös viiden pelin syklin tilastot kasaan.\nPäivät voivat venyä pitkiksi. Vapaapäiviä Lehtolalla on viikossa yleensä yksi.\n– Minulla on tunne, ettei tätä koe työksi, koska tykkään tästä. Olen etuoikeutettu, että saan tehdä tätä täysipäiväisesti. Kun vapaapäivä koittaa ja on hallilta poissa, se on tärkeää koska saa paljon ideoita, Lehtola sanoo.\nOppia NHL:ssä toimivalta maalivahtivalmentajalta\nLehtola on pelaajana HPK:n kasvatti ja pelasi A-junioreihin saakka oransseissa väreissä. Valmennusurallaan hän on toiminut mm. Mestiksessä Jokipojissa ja Jukureissa, kanadalaisessa juniorisarja OHL:ssä Sudbury Wolvesissa ja Unkarissa MAC Budapestin junioreissa maalivahtivalmentajana.\n– Minulla oli jo peliuralla piileviä ajatuksia, että jonain päivänä olisi kiva päästä antamaan omia ajatuksia eteenpäin. Peilailin jo silloin valmentajien neuvoja siihen miten itse ajattelin pelipaikasta, Lehtola kertoo.\nSudbury Wolvesissa työskennellessään seuran toisena maalivahtivalmentajana työskenteli Scott Murray, joka toimii tänä päivänä NHL:ssä Washington Capitalsin organisaation maalivahtivalmentajana jo seitsemättä kautta. Ennen Sudbury Wolvesiin lähtöä oli lähellä, että Lehtola olisi lähtenyt Abu Dhabiin valmentamaan.\n– Murray oli vaikuttava henkilö ja yritin imeä myös vierailevilta valmentajilta paljon oppia, mutta pidin kuitenkin mielessä miten itse ajattelen.\nLehtola ei ole juuri paistatellut julkisuudessa. Jos on, hänet on nostanut esiin joku muu. Esimerkiksi Pennanen on kehunut Lehtolaa ja viime kevään mestarivahti Larmi on kiittänyt julkisesti vuolaasti Lehtolan suurta vaikutusta uralleen.\n– En ole halunnut tuoda itseäni esille, vaan olen uskonut siihen, että nöyrä työnteko palkitsee jossakin kohtaa. Paljon ratkaisee, ketä tapaa ja että päävalmentaja pitää siitä mitä tekee. Erikoisenkin polun olen kulkenut, että olen tässä pisteessä.\nKehittymisen edistymiskeinojen etsijä\nLehtola näkee, että maalivahtivalmennus kehittyy jatkuvasti ja siksi uusia keinoja kehittyä on etsittävä väsymättömästi.\n– Mietin usein NHL-pelejä katsoessani, että miksi jotkut maalivahdit tekevät tiettyjä asioita. Ovatko ne sovittu valmentajan kanssa vai mikä siinä on takana? Voiko siinä olla parempia malleja kuin miten itse ajattelen asiasta? On minulla vahva itseluottamus myös siihen, että se miten näen asiat, on paras tapa, Lehtola sanoo.\nLehtola keskittyy valmennuksessaan erityisesti perusasioiden vahvistamiseen.\n– Joskus sivuutin naureskellen sen, että silmien olisi oltava keskellä silmäkuoppia ja että ei vilkuilla sivulle, kun tehdään torjuntoja. Mutta se on todella tärkeää. Pää vaikuttaa siihen mitä ylävartalo tekee ja mitä sen jälkeen jalat tekevät. Kun mennään jäihin tekemään torjuntaa, miten tiputtaudutaan niin, että voi mahdollisimman hyvin jatkopelata, Lehtola avaa.\n– Kun puhun etupainoisuudesta, on tärkeää että leuka on polvilinjan etupuolella. Jos pää on polvilinjan takapuolella, on vaikea jatkopelata. Silloin tekee itsensä pieneksi vaikka luulee, että tekee itsensä suureksi.\nVoutilaisen torjuntatyöskentelyn edistämisen ABC\nMaalivahdin onnistuessa yksittäisessä ottelussa, moni veskari puhuu usein siitä että hän ”näki kiekot hyvin”.\nKuulostaa kenties yksinkertaiselta, mutta sillä on suuri vaikutus.\n– Jos katsoo, kun joku pelaa nollapelin, on näyttänyt siltä, ettei maalivahdilla ole ollut kiire ja että hän pääsee kiekon taakse poikkisyötöissä. Ei koskaan voi sanoa, että nollapeli tulee helpolla, mutta siitä tulee helppoa, kun silmillä seuraaminen on hyvää. Poikkiliikkeessä ei pidä jahdata kiekkoa, vaan että pääsee hyvällä pään ja vartalonkäytöllä taakse. Kun on rintamakiekon takana, todennäköisyys sille, että kiekko ei mene maaliin, kasvaa.\nPäävalmentaja Pennanen on kiitellyt Lehtolan työtä HPK:n tämän kauden ykkösvahdin Joona Voutilaisen kehittymisessä kauden aikana.\n– Teema koko kaudella on ollut se, että hän saa tehtyä itsestään isomman ja saadaan etupainoisuutta torjuntatekemiseen ja hän pääsee sitä hyväksikäyttäen paremmin jatkopeleihin. Tasaisuus on suurin asia, mitä hän on löytänyt peliinsä.\nPennasen kanssa Nuoriin Leijoniin?\nLehtolan sopimus HPK:ssa päättyy tähän kauteen.\nKun Lehtolalta kysyy jatkuuko yhteistyö HPK:n vai kenties Nuorten Leijonien päävalmentajaksi siirtyvän Antti Pennasen kanssa Jääkiekkoliitossa, rivien välistä saattaa olla luettavissa jotain. Lehtola ja Pennanen työskentelivät yhdessä jo Mikkelin Jukureissa ennen HPK-yhteistyötä.\n– Kaikilla maalivahtivalmentajilla niin sanottu toinen työnantaja on joukkueen päävalmentaja. Sen kautta tuli mietittyä, että kuka olisi sellainen päävalmentaja, jolla on tulevaisuutta lajissa. Oman työpaikan suhteen osuin kultasuoneen päästessäni Pennasen alaisuuteen, Lehtola sanoo.\n– Ehdottomasti siitä yhteistyöstä haluan pitää kiinni ja olen ilmaissut, että haluaisin hänen kanssaan jatkaa. HäSa\nAsiasanatAntti Pennanen HPK Juha Lehtola


Lukijalta: Kyläkoulut osana maaseudun elinvoimaisuutta - Itä-Savo\nLukijalta: Kyläkoulut osana maaseudun...\nJulkaistu 22.10.2019 12:30\nLukijalta: Kyläkoulut osana maaseudun elinvoimaisuutta\nYhteisessä Savonlinnan kaupunkistrategiassa valtuustokauden alussa vuonna 2017 me kaupungin valtuutetut päätimme pyrkiä säilyttämään ja kehittämään maaseudun elinvoimaisuutta. Suunnitellut kyläkoulujen lakkauttamiset ovat räikeässä ristiriidassa tämän strategiatavoitteen kanssa.\nYksi elävän maaseudun peruselementeistä on kyläkoulu. Opetustyön lisäksi koulut toimivat kyläläisten kokoontumis- ja harrastuspaikkoina. Voisimmeko taloudellisten haasteiden edessä ajatella myös erilaisia uusia toimintamalleja, joiden avulla kyläkoulut voisivat säilyä ja mahdollistaa myös lapsiperheiden asumisen maaseudulla.\nMitä, jos kyläyhdistykset omistaisivat rakennukset ja huolehtisivat niiden huollosta yhteistyössä paikallisten seurojen ja yhdistysten sekä kaupungin kanssa. Yhteisillä talkoopäivillä saataisiin varmasti paljon aikaan. Monilla näistä nykyisistä kouluistahan ei tarvittaisi kuin täsmäkorjauksia.\nMillainen vaihtoehto olisi palata aikaisemmin hyvin toimineeseen talonmies-siivoja järjestelmään? Tämä monitoimihenkilö tuntisi rakennuksen kuin omat taskunsa ja töitä riittäisi huolto-, siivous-, piha- ja auraustehtävissä (myös hiihtolatujen ja luistelujäiden ylläpito). Monet yritykset ja yhteisötkin ovat siirtyneet oman työntekijän palkkaamiseen näiden tehtävien hoidossa, koska sen on katsottu olevan pitkällä aikavälillä taloudellisin ja jouhevin tapa hoitaa nämä tärkeät tehtävät. Tällöin työntekijän sitoutuneisuus ja työn laatu on yleensä erittäin hyvää.\nKuntien välinen yhteistyö voisi avata myös uusia tuulia opetuspuolella. Uudet toimintamallit ja oppilaaksi ottorajat ylittävät mahdollisuudet tulisi ottaa käsittelyyn. Mikä estäisi myöskään kaupunkialueen lapsia käymästä kyläkoulua, sama matkahan kaupungista on kyläkoululle kuin kyläkoululta kaupunkiin. Kyläkouluilla olisi erinomaiset mahdollisuudet erikoistua esim. luontopainotteiseen opetukseen. Myös ulkoliikuntamahdollisuudet ovat erinomaiset.\nYksi varteenotettava mahdollisuus olisi selvittää lisäksi Euroopan unionin kehittämisrahaston instrumentit juuri maaseudun voimaannuttamiseen.\nJos maaseutujen opettajat, oppilaat ja vanhemmat ovat tyytyväisiä kyläkouluunsa, miksi emme kuuntelisi heitä? Sisäilmaongelmat eivät ole lainkaan niin yleisiä vanhoissa puurakenteisissa kouluissa kuin nykyisissä betonirakennelmissa. Terveitä väistötiloja tarvitaan yhä enemmän. Monet kunnat ovat ryhtyneetkin rakentamaan jälleen puurakenteisia uusia kouluja.\nSamoin kuin maaseudun väki tarvitsee kaupungin palveluja, tarvitsemme me kaupunkilaiset maaseudun virkistys-, matkailu- ja elintarvikepalveluja. Lähiruuan merkitys on kasvava trendi ja maaseudulle tarvitaan rohkeita nuoria lapsiperheitä jatkamaan sukupolvenvaihdoksen kautta tai uusina tilallisina tätä tärkeää tehtävää. Lähiruoka on hyvää ja puhdasta ja lisäksi sen aiheuttama ilmastokuormitus on vähäinen verrattuna kaukana tuotettuihin elintarvikkeisiin. Nykypäivänä myös etätyömahdollisuudet avaavat ainutlaatuiset mahdollisuudet maalla asumiseen. Vireä maaseutu on kaupungin ainutlaatuinen vetovoimatekijä.\nSavonlinnaan on luvattu uusia koulutuspaikkoja sekä saamassa todennäköisesti uusia työpaikkoja. Paikkakunnalle muuttajista varmasti osa toivoisi asuvansa maaseudulla. Ei tehdä liian äkkinäisiä päätöksiä koulujen suhteen. Seurataan kehitystä.\nYksilöllisyys ja toisten huomioiminen on aivan eri luokkaa pienessä kuin suuressa yksikössä. Uusimmat opetussuunnitelmat rohkaisevat laajentamaan opetusmahdollisuuksia yli luokkarajojen. Tämä mallihan on toteutunut kautta aikain pienissä kyläkouluissa. Jos olisi taloudellisesti mahdollista, lähes kaikkihan toivoisivat pienryhmäopetusta. Jokaiselle lapselle toivoisimme levollista ja turvallista kasvu- ja oppimisympäristöä niin maalla kuin kaupungissa. Suuret vaatimukset ja muut elämän kuormitukset aiheuttavat tänä päivänä liian paljon lapsille ja nuorille masennusta ja muita mielenterveyden ongelmia.\nOpetuksen yhdenvertainen laatu taataan Suomessa tasavertaisella ja yhtenäisellä opettajakoulutuksella. Yhtä hyvin pienestä kyläkoulusta kuin kaupungin suuresta yhtenäiskoulusta valmistuu tulevaisuuteen työntekijöitä sekä ammatillisille että korkeakoulualoille.\nMaaseudun yläkoululaisten ja toisen asteen opiskelijoiden koulupäivien pituus koulumatkoineen muodostuu jo nyt kovin pitkiksi. Tätä samaa ei soisi pienille alakouluikäisille. Koululaiskuljetukset maksavat myös todella paljon aiheuttaen lisäksi ympäristöpäästöjä ja osaltaan tiestön kulumista.\nMeidän tulisi aina katsoa kokonaisvaltaisesti koko alueemme ja perheiden parasta, ja etenkin sen pienen koululaisen parasta!\nArto Liukko ja Jouni Koskela


Alfa Romeo 156 kokemuksia - Lue käyttäjien autoarvostelut - Nettiauto\nNettiauto.com › Alfa Romeo 156 › Alfa Romeo 156 autoarvostelut\n137 käyttäjäarvostelua automallista\nAlfa Romeo 156 kokemuksia ja arvostelut\nAlfa Romeo 156 automallien keskiarvo\n3.8 / 5137\n63/79 käyttäjää suosittelee tätä automallia.\nKäyttäjien autoarviot, 137 kpl\nVakuutuitko tämän auton ominaisuuksista? Katso myynti-ilmoitukset Nettiautossa: Käytetyt Alfa Romeo 156 -vaihtoautot\n20052004200320022001200019991998 - 20052004200320022001200019991998\nValitse mallitarkennus1.6-16 TS 4d1.8 Super 4d1.8 Super Sportwagon1.8-16 Super 4d1.8-16 Super 4d1.8-16 Super SW 5d1.8-16 Super SW 5d1.8-16 Super SW 5d1.8-16 TS 4d1.9 JTD 4d2.0 JTS 4d2.0 JTS Sportwagon2.0 Selesp SW 5d2.0 Selespeed 4d2.0 Selespeed Sportwagon2.0-16 JTS 4d2.0-16 JTS SW 5d2.0-16 TS 4d2.0-16 TS 4d Alu2.0-16 TS BZ 4d2.0-16 TS SW 5d2.4 JTD 4d2.4 JTD Sportwagon2.5 V6 24V 4d2.5 V6 24V Sportwagon2.5-24 V6 4d2.5-24 V6 4d2.5-24 V6 4d Ilmast.2.5-24 V6 SW 5d2.5-24 V6 SW 5d3.2 GTA 4d\nMies, VAASA, 09.09.2013\nALFA ROMEO 156, 2000, Porrasperä\nLuokkansa kaunein auto, ja yhä yksi kaikkien aikojen kauneimpia moderneja autoja. Mainettaan huomattavasti luotettavampi, ja aivan mainio talviauto.Ajettavuus aivan eri planeetalta muiden autojen kanssa. Hymyilyttää aina ratissa, fiilis on ihan uskomattoman hieno. Parkkeerauksen jälkeen autolta pois kävellessä kääntyy aina vielä katsomaan perään. Ei yksikäan kamala...\nLuokkansa kaunein auto, ja yhä yksi kaikkien aikojen kauneimpia moderneja autoja. Mainettaan huomattavasti luotettavampi, ja aivan mainio talviauto.Ajettavuus aivan eri planeetalta muiden autojen kanssa. Hymyilyttää aina ratissa, fiilis on ihan uskomattoman hieno. Parkkeerauksen jälkeen autolta pois kävellessä kääntyy aina vielä katsomaan perään. Ei yksikäan kamala avensispökäle tai saksalainen aiheuta samanlaista tunnetta. Huonoin puoli autossa on arvon aleneminen ymmärtämättömien ja sieluttomien verkkaritoyotistien maassa.\n72/76 käyttäjää piti kommenttia hyödyllisenä. Entä sinä? KylläEi\nMies, Kirkkonummi, 27.07.2013\nALFA ROMEO 156, 2003, Farmari\nSportwagon 2.5 V6 24V\n2.5- litrainen V6 on ehkä paras moottori mitä autossa voi olla, siis tavallisessa perheautossa. 1500 rpm alkaen käytössä yli 85% maksimiväännöstä ja 4500rpm jälkeen alkaa hienosointinen laulu..... Farkussa kohtuutilat ja ajettavuus on hieno. Pari negatiivistä puoltakin on löytynyt, alatukivarret kulutustavaraa, mutta vaihtaa helposti itsekin, pari tuntia max per...\n2.5- litrainen V6 on ehkä paras moottori mitä autossa voi olla, siis tavallisessa perheautossa. 1500 rpm alkaen käytössä yli 85% maksimiväännöstä ja 4500rpm jälkeen alkaa hienosointinen laulu.....\nFarkussa kohtuutilat ja ajettavuus on hieno. Pari negatiivistä puoltakin on löytynyt, alatukivarret kulutustavaraa, mutta vaihtaa helposti itsekin, pari tuntia max per puoli kun juo kaffet välissä. Tukivarret maksavat 90 euroa pari. Käyttömaksu korkeahko johtuen päästöistä, vaikka matka-ajossa pääsee seiskalla alkaviin lukemiin. Kaupunkiajo ja raskas kaasujalka pitää kulutuksen n. 10-11 litran väliin.\nJos ei halua ajaa tusinatuotteella, suosittelen lämpimästi, ainakin siis >2002 jälkeisiä facelift- malleja.\n34/35 käyttäjää piti kommenttia hyödyllisenä. Entä sinä? KylläEi\nMies, rovaniemi, 06.07.2013\nALFA ROMEO 156, 2003, Viistoperä\n1.8 T.S. Super 4d\nErinonomainen ajettavuus ja ajomukavuus. Huokeat kustannukset vakutuksissa ja käyttökuluissa. Korjauskulut ja varaosat disinformaatiosta huolimatta normaalihintaisia. Tiloiltaan erittäin hyvä pienelle perheelle tai parille aikuiselle.\n30/30 käyttäjää piti kommenttia hyödyllisenä. Entä sinä? KylläEi\nMies, Keuruu, 16.08.2013\nALFA ROMEO 156, 2002, Porrasperä\nHintaluokassaan ehdottomasti harkinnan arvoinen auto. Upealuonteinen ja -ääninen moottori joka ei kuitenkaan ole janoinen mitä viralliset lukemat väittävät. Ohjaus ja alusta ovat moottorin ohella auton parasta antia. Kääntösäde on melko suuri, mutta nopea ohjaus (1.75 kierrosta laidasta toiseen) auttaa paljon. Sisältä hieman ahtaampi kuin normi 156 johtuen...\nHintaluokassaan ehdottomasti harkinnan arvoinen auto. Upealuonteinen ja -ääninen moottori joka ei kuitenkaan ole janoinen mitä viralliset lukemat väittävät. Ohjaus ja alusta ovat moottorin ohella auton parasta antia. Kääntösäde on melko suuri, mutta nopea ohjaus (1.75 kierrosta laidasta toiseen) auttaa paljon. Sisältä hieman ahtaampi kuin normi 156 johtuen suuremmista, mutta myös huomattavasti paremmista penkeistä. Kaiken kaikkiaan GTAsta on vaikea keksiä pahaa sanottavaa. Hyvällä asvaltilla upein etuveto mitä on, hiekkatiellä ei niinkään...siksi mukavuudesta kompromissi - kolme tähteä.\nMies, Lakiala, 13.11.2013\nALFA ROMEO 156, 2000, Farmari\nParempaa autoa hintaluokassaan on turha etsiä.\n16/20 käyttäjää piti kommenttia hyödyllisenä. Entä sinä? KylläEi\nMies, pori, 02.03.2014\nALFA ROMEO 156, 1998, Porrasperä\nOstin oman Alfa Romeoni Joulukuussa 2010. Valintaa sillähetkellä edesauttoi auton kiehtova ulkonäkö, historia sekä auton erittäin kattavat huollot ja omistajien tiedot aivan ensi-askeleista saakka. Alfalla oli tuolloin ajettu 232000km. Auto alkoi oireilla heti alkavan vuoden keväällä -lähinnä pientä sähkövikaa. Auton mataluuden ja pohjan suojaamattomuuden seurauksena...\nOstin oman Alfa Romeoni Joulukuussa 2010. Valintaa sillähetkellä edesauttoi auton kiehtova ulkonäkö, historia sekä auton erittäin kattavat huollot ja omistajien tiedot aivan ensi-askeleista saakka. Alfalla oli tuolloin ajettu 232000km. Auto alkoi oireilla heti alkavan vuoden keväällä -lähinnä pientä sähkövikaa. Auton mataluuden ja pohjan suojaamattomuuden seurauksena öljypohja otti osumaa ja murtui.\nYhdessäkään katsastuksessa auto ei mennyt läpi. Vikoina aina oli alustan osat (tukivarret edessä), airbagien palavat merkkivalot, käsijarrun kunnolla toimimattomuus sekä ajovalojen suuntaus ja valokuvio. Nämä siis vain katsastuksessa.\nMuuten auto alkoi lahoamaan totaalisesti vuoden 2013 aikana jolloin autoa laitettiin runsaasti, - yhteensä 4066 euron edestä. Autoon vaihdettiin takaiskunvaimentimet edellisen katkettua viimevuonna Joulukuussa, joista sittemmin toinen alkoi vuotamaan 2.2.2014 Tämä oli liikaa minulle joten laitoin myyntiin.\n"Moni kakku päältä kaunis". Ei muuta.\n13/32 käyttäjää piti kommenttia hyödyllisenä. Entä sinä? KylläEi\nMies, Helsinki, 03.02.2014\nALFA ROMEO 156, 2001, Farmari\nHyvä ajettava mutta hieman hankala huollettava. Farmariksi melko pienet sisätilat. Tarkka ohjaus ja tehoa riittävästi. Aliarvostettu todennäköisesti italialaisen imagon tähden.\nMies, Tampere, 02.01.2015\nALFA ROMEO 156, 2001, Porrasperä\n+ Ajo-ominaisuudet, erinomainen ohjaustuntuma\n+ hinta (Tähän hintaan ei varmasti saa toista 2000-luvun autoa vastaavilla ominaisuuksilla)\n+ Omistusaikanani ei ainuttakaan vikaa.\n- Kulutus varauksin\n- Pienehköt sisätilat\n- Yleinen laatuvaikutelma (riippuu tietysti mihin vertaa)\nMies, Helsinki, 17.01.2014\nMainettaan parempi auto luotettavuuden suhteen, eikä osatkaan ole muita merkkejä kalliimpia. Osta 156 joka on ruosteeton ja jonka koneesta on pidetty huolta, eli öljyt vaihdettu ja jakopäärempat tehty ajallaan, niin et varmasti kadu päätöstä. Ajettavuus ei ole ihan Mondeon veroinen, mutta kuitenkin erittäin hyvä. Ohjaus on tarkka, ja pitoa löytyy hyvin. Hyvin...\nMainettaan parempi auto luotettavuuden suhteen, eikä osatkaan ole muita merkkejä kalliimpia. Osta 156 joka on ruosteeton ja jonka koneesta on pidetty huolta, eli öljyt vaihdettu ja jakopäärempat tehty ajallaan, niin et varmasti kadu päätöstä. Ajettavuus ei ole ihan Mondeon veroinen, mutta kuitenkin erittäin hyvä. Ohjaus on tarkka, ja pitoa löytyy hyvin. Hyvin hiljainen auto ikäisekseen, tekee mukavasti pidempiäkin matkoja. V6-kone ei ole tasaisessa moottoritieajossa lainkaan janoinen, 7-8l/100km. Kaupungissa väliltä 12-20l/100km. Ajovalot saisivat olla tehokkaammat.\n-Ruoste saattaa vaivata\n-Jotkut sisustan materiaalit saisivat olla laadukkaampia\n-Takaoven kahvat paperia, saa helposti hajalle pakkasella.\nAntti, Rauma, 12.05.2015\nAlfa 156 on yksi nautinnollisimmista autoista ajaa. pidin autoa vuoden ja ajoin 40 000 km. Olihan siinä pikkuvikoja, jotka kuitenkin olivat odotettavissa noilla kilometreillä. Vanhan Alfan omistaminen on myös harrastamista. Selespeed on mainio kapistus. Melkein yhtä hyvä kuin oikea automaatti, mutta käsivälitteisenä ratista vaihtaen niin käteen sopiva kuin tuommoinen...\nAlfa 156 on yksi nautinnollisimmista autoista ajaa. pidin autoa vuoden ja ajoin 40 000 km. Olihan siinä pikkuvikoja, jotka kuitenkin olivat odotettavissa noilla kilometreillä. Vanhan Alfan omistaminen on myös harrastamista. Selespeed on mainio kapistus. Melkein yhtä hyvä kuin oikea automaatti, mutta käsivälitteisenä ratista vaihtaen niin käteen sopiva kuin tuommoinen perheauto voi olla. Luistonesto ja ajonvakautus ovat lähes huomaamattomia ja antavat liukkaalla kuskin ajaa. Tavaratila häviää joillekin farkuille, mutta penkit kääntämällä mahdollistaa isotkin kuormat. Ja koneessa on voimaa...\nAlfa Romeo 1561.9, '05, 325 tkm\nAlfa Romeo 1561.8, '04, 110 tkm\nAlfa Romeo 1562.0, '04, 164 tkm\nAlfa Romeo 1561.7, '05, 195 tkm\nAlfa Romeo 1561.8, '06, 139 tkm\nAlfa Romeo 1562.0, '04, 232 tkm\nAlfa Romeo 1561.7, '05, 341 tkm\nAlfa Romeo 1562.0, '03, 230 tkm


Tuukka Lehtonen sarjajohdossa F4-luokan päätöskisoihin - Kipparilehti.fi\nTuukka Lehtonen sarjajohdossa F4-luokan päätöskisoihin\nMM-osakilpailut ajetaan lauantaina 22. ja sunnuntaina 23. syyskuuta Ranskan Mâconissa.\nViikonloppuna artkeaa F4-rataveneluokan maailmanmestaruus. Kisa ajetaan Ranskan Mâconissa, ja Tuukka Lehtonen lähtee viikonlopun kahteen viimeiseen osakilpailuun MM-sarjan kärkipaikalla.\nKilpailut ajetaan lauantaina 22. ja sunnuntaina 23. syyskuuta.\nMaailmanmestaruus ei ole Lehtoselle mitenkään varma, sillä kaulaa kakkosena olevaan Ruotsin Morgan Jernfastiin on vain seitsemän pistettä.\nLehtonen itse uskoo mahdollisuuksiinsa.\n”Luottavainen olen niin kalustoon kuin itseeni. Mâconista lähdetään hakemaan kaikki mitä on otettavissa. Tilanne sarjassa on hyvä, mutta kaksi kisaa on vielä ajettava maaliin ja mahdollisimman hyvillä sijoituksilla. Kausi on ollut meille hyvä tähän asti”, Lehtonen sanoo tiedotteessa.\nLehtonen pitää päähaastajanaan Jernfastia, mutta näkee myös muilla kärkikuljettajilla saumoja nousta mestaruustaistoon. Piste-ero kolmantena olevaan latvialaiseen Nikita Ljicsiin on 14 pistettä, ja Ison-Britannian Ben Jelfiin 16 pistettä.\n”Todennäköisesti minulle silti riittäisi tulla Jernfastin perässä maaliin kummassakin kisassa. En usko, että tässä välissä mitään suurempia kehitysaskeleita kukaan on ottanut. Sarjassa on kuusi kuljettajaa todella tasaväkisiä ja melkein kuka tahansa siitä porukasta voi voittaa.”\nOmat haasteensa kilpaan voi tuoda se, että Ranskan kilpanäyttämö ei ole Lehtoselle ennestään tuttu.\nMâconin ensimmäisen osakilpailun aika-ajot alkavat lauantaina 22. syyskuuta kello 15.00 Suomen aikaa. Viikonlopun ensimmäinen osakilpailu starttaa noin kolme tuntia myöhemmin. MM-sarja ajetaan päätökseen sunnuntaina 23. syyskuuta, kun kauden viimeinen osakilpailu pyörähtää käyntiin kello 17.15.